Zoh A Nuam Hoi Tak Tak.(Video Thar) – Kawltu Team\nZoh A Nuam Hoi Tak Tak.(Video Thar)\n(A tanglei bik ah a video a um lai) Hlasakthiam Esther Dawt Chin Sung video thar cu zoh a nuam hoi taktak. Zeiti a um zong ah zoh a nuam kho peng. Minthang a si caah A video van share mi paoh hi cu post phu baka a si tiah ka ruah. Zeiti a um zong ah hin zoh a nuam peng. Mirang hla love of my life timi hla hna a van sak pah. A tanglei bik ah a video a um lai.\n(A video na zoh hlan ah mah capar hi van rel ta rih) Tutan Esther Dawt Chin Sung hmanthlak thar pawl cu international level bak a si cang. A taru bak ko. Kan Lainu hlasakthiam kan ngeih mi hna lakah a mui aa dawh bik pawl cu a si hrim hrim ko. Hlasak siseh a thiam taktak fawn. Tutan a hmanthlak thar pawl cu International lvel bak a si cang.\nLink ka van thlah mi hi click law a video a um lai. https://www.facebook.com/estherdawtcs/videos/657639521547938\n← Hlasakthiam Biak Hlei Par Nih MP Ka Tlin Ahcun A Ti Bak Cang Ko Hi.\nPi. Naomi Par Hla Thar Cu A Tha Kho Tak Tak Si →


A poi tuk ee!! China nih Australia PM. Scott Morrison cu lengchuak khohlo in an tuah ko cang\nChinmi a kan dawttu, Khrifa ram a si mi, mah bantuk in China sualtuk ruangah ah buainak an tawn mi cu lung a fak tuk hrinhrang ko ee! A buai chin lengmang, zeibantuk dirhmun vawlei nih an phan te lai ti cu mifim pawl le expert pawl nih an zum ning in an chim lio a si. China ruangh vawlei cung ramkip kan buai dih. Tu tiang China nih pawi a ti ning kamkhat hmang a chim lo. Coronavirus buainak ruangah caan tha hmangin ram thawnbik si a tim\nAustralia nih Coronavirus hramthawknak cu hlethlainak tuah si seh ti a chim ruangah China nih fakpi in dantatnak a kal pi cang ti mah “Chin page” voihthum kan rak ttial cang. China nih Australia cu a huat tuk cang caah tu tiang buainak a tuah peng\nChina nih Australia Cyber attack an tuah. Coronavirus ruangah China nih Australia cu Trade war fakpi in a kalpi lio a si. Mah bantuk in Beijing nih Canberra cung ah Trade war a kalpi caah Australia nih ramdang he pehtlaihnak a tuah. China cu a sualtuk caah tu tiang hawikom tha a hmuh khoh ti lo\nAustrlia Prime minister Scott Morrison cu zing a tho in Cooma lei ah Liberal Candidate campaign bawmh ding in kal a tim. Natein China nih Australia cu cyber attack atuah ruang ah campaign ding in a chuak kho ti lo\nPM cu Blue Room chungah a lut i, Australia cyber attack, Australian organisations – government, industry, political , organisations , education, health,& essential service providers tiang Cyber attack hmangin tuk kan si. Morrison nih hin China min a chim lo, natein Cyber Attack ah cun None five eyes tel lo ah cun Russia, China, Israel & North Korea lawng nih mah bantuk in an tuah khawh.\nAustralian agencies pawl nih Beijing cyber intruder an puh. PM chim ning ah cun cyber attack hmangin Austria a kan phomh tu hna hi kan thei hna, natein an min kan chim lai lo. Mah bantuk in an tuah lengmang ah cun thu ngei lo in an min kan chim lai. China nih keimah ka sih lo tiin fakpi in a chim ve. Source-The Guardians\nBe the first to comment on "A poi tuk ee!! China nih Australia PM. Scott Morrison cu lengchuak khohlo in an tuah ko cang"


A Mak Hih! President Trump“ Biakinn A Hung Lomi Ram Hruaitu Paoh Hremnak Kan Pek Hna Lai” Biakinn Hung Dih Cang Uh A Ti Ve Cang – Chin World News Evening\nA Mak Hih! President Trump“ Biakinn A Hung Lomi Ram Hruaitu Paoh Hremnak Kan Pek Hna Lai” Biakinn Hung Dih Cang Uh A Ti Ve Cang\nMay 23, 2020 Salai Van World News\nTutan Trump biachim biachim cu phundang ngai a si. US President Trump nih cacawn ningani ah unscheduled news conference ruah lo piin tonnak a hrih. Coronavirus lockdowns ruangah pumh khawmhnak an kharpimi cu a duh lo ngaingai. Zeidang thil nakin thlacamnak hi kan herh deuh caan a si tiah a chim.\nTrump briedf statement-the white house briefing room “ Tuchun ni caah ahhin Worship-Churches, Synagogues[s] & mosques hna kan herh ti chim ka duh. Zu dawr hna zong hun a ngei an ti, Abortion clinic (nau rawhnak sii inn) tiang hmanh an hung ko cu. Zeiruang ah dah i pumh khawmhnak hi hun loin kan um khawh ve lai le, pumhnak hi zu dawr le Abortion clinic (nau rawhnak sii inn) nak hmanh in a herh deuhmi thil a si. Ram uktu bawi (President) vialte Biakinn hi hung dih uh, ram uktu hna nih biahal ding nan ngeih a si ahcun call in nan ka chawnh khawh lai. Biakinn pumhnak hi kan zatlang nun a kan remhtu le cawnpiaknak ṭha kan ipek hmun le kan icawnpiaknak hmun ṭha bik a si mipi nih Biakinn hung hna usih ” tiah nih cun a chim.’\nThawngpanglatu hna nih White House press secretary Kayleigh McEnany sinah, zei bantuk cozah uknak thazaang (federal power) in dah President Trump nih Ram uktu hna Biakinn (church) hung dingin nawl a pek hna tiin halnak an tuah nain cu an biahalnak cu lehnak a tuah duh hna loh.\nPresident Trump: “Mipi millions minung tampi nih mah le biaknak Pathian thangṭhatnak cio hi an sunhsak dih hna, ministers, pastors, rabbis, imams & faith leaders, dang hna nih an mipi hna himnak dingin rian an ṭuan ko lai. Ram uktu (Governor) hna nih lamdik an zulh a herh, cucu an tuah lo a si ahcun keimah nih hma ka hruai lai i ka cawlcang ko lai” tiah a chim chap. Chirchan”ABC News/The York Times\nDr. Ngun Cung Lian An Phomh Ning A Faak Kho Taktak “Laimi Caah Rian A Ṭuanmi Zong Um Lo”\nDavid Lah le A Hawipa Ruangah Minung 80 Covid-19 Zawtnak Anngei I Minung 2 An Thi Phah


InnpiChinmi KongSahdah Le Khaini Kong Ah Australia Um Chinmi Hna Sin Ralrin Peknak\nApril 26, 2018 Salai Robert Ngun Sang Chinmi Kong 0\nIndia le Malaysia lei in Australia ram ah sahdah/raja, kunpawng, kuak le khaini tibantuk zukhmawm awk pawl tampi hi Chinmi hna sinin a phak lengmang caah Australia Lah-wah-kah Zung (Department of Border Protection) nih ralrin peknak an tuah tiah theih a si.\nHi kong he pehtlai in Australia Chin Community- Eastern Melbourne (ACC-EM) nih a tanglei bantukin Chin miphun hawi hna sinah theihternak le ralrin peknak an tuah.\nNaiten a phanmi Laimi hna sin ah “sadah le khaini tam tuk an tlaih hna caah Dept of Border Protection an thin a hung tuk i Settlement Services a petu AMES sinah ralrinnak an pek hna. Cucaah AMES lutlai te nih Nichuahlei Chin Hakha Community hrauitu pawl cu tonnak a kan ngeih.\nAtu bantuk in India lei le Malaysia lei in khammi thil a si mi kunpawng, sadah, kuak le khaini tbk an phurh ahcun Dept of Border Protection nih direct in tazacuai an tong lai i tihnung mi thil a chuah khawh caah rianrang tein ralrin a kan pek hi a si.\nCu tbk khammi thil kan phurh ruangah Airport ah Kawlram mi ralzaam in a rak phan mi paohpoah a hleice in check le kherhlai an tuah cang nak zong thawng a kan thanh chih.\nCucaahcun, Cozah nih duh lo mi thil tuah hi kan community chungtel dihlak nih nan hrial awk a si. A rak phan thar mi hna hi zei hmanh an thei lo. Chungkhat, hawikom le nih cah mi lawng te a si ti hi a kan chimh ning a si ca’h ralrin taktak kan hau. Post in a cah tawnmi le a zuarmi hna zong ralril ngaingai kan hau hna.\nHmailei ah kan Miphun caah thil thalo taktak a chuahpi kho mi a si cang. Cucaah Media tiang nih ah kan chuah ahcun thil pipa a chuahkawh caah Community lei in fak taktak in tuanvo kan lak cang lai ti zong thawng kan in thanh hna.\nMiphun dawtnak he,


Atu lio vawleipi boaruah ah Biden mualphonak longte asi, mah long si lo in ahnu bik ah “Ashraf Ghani” he an ichawnhnak last phone leak out cu apoi tuk ko, – Kawltu Team\nAtu lio vawleipi boaruah ah Biden mualphonak longte asi, mah long si lo in ahnu bik ah “Ashraf Ghani” he an ichawnhnak last phone leak out cu apoi tuk ko,\nSeptember 2, 2021 Pu Tawn Mang\nJuly 23 ah khan President Biden le Ghani cu minute 14 chung anchawnhnak cu, Ghani cu August 15 ah an ram anzam tak daih kha asi, public mipi theih ah an ichawnhnak ah cun, air support le politics kong chim bantuk in aloang ko, asi nain public ah phuan bantuk arak si hrim lo, 23 phone callah hin Biden nih Ghani sin ah thil akal ning thup in, Vawleipi theih ah Taliban hna cu tei lengmang ding bantuk in phuanter arak si, mah thil dik lo mi cu Biden nih arak phuanter mi khi asi, Rep. Lisa McClain, R-Michigan hna le bang cu an thin hungtuk! President Biden nih vawleipi hmaika ah Taliban hna nih teinak angah lai lo tiin phuanter asi, Americans 13 le mi dang tampi nih an thih pi.\nJuly 23 ah Biden le Ghani an ichawnhnak hi Reuters (vawlei cung ah news agency zum tlak bik phu an si), Reuters nih phone call transcript an ngeih mi ah cun Biden nih Ghani cu, Vawleipi theih ah Taliban hna cu hramhram in thuat ding bantuk in chimter asi, US nih Military Aid cu Afghan an bawm lai, asi nain mah lio ah hin Taliban hna cu arak thawng sinsin ko kha mu! Ghani’s warning ah 15,000 terrorists Taliban hna nih anrak thuat cuahmah lio asi timi hi, Biden nih fiangtuk in athei mi asi, White House cu July 23 Phone call leak mi cu an buaipi ngai lio asi, Chief of Staff Ron Klein nih MSNBC sin ah Taliban hna nih Afghan cu an lak cawlh ko lai tiah anrak theih cia khi asi.\nReuters nih transcript an ngeih ning an chim duh rih lo, Ghani le a chung hna an chawnh kho rih lo, Transcript tlangpi cu Biden -We will continue to provide close air support, if we know what the plan is .’I need not tell you the perception around the world and in parts of Afghanistan, I believe, is that things are not going well in terms of the fight against the Taliban, And there is a need, whether it is true or not, there is a need to project a different picture. You clearly have the best military,You have 300,000 well-armed forces versus 70-80,000 and they’re clearly capable of fighting well.’\nGhani -We are facing a full-scale invasion, composed of Taliban, full Pakistani planning and logistical support, and at least 10-15,000 international terrorists, predominantly Pakistanis thrown into this, We need to move with speed. mah kong ah hin Republicans pawl an thin huntuk ning cu, former White House press secretary Kayleigh McEnany “BOMBSHELL CALL!’ Biden nih Afghan President (Ghani) Taliban he an idohnak cu tluangte in akal ko tiah hramhram in phuanter khi asi.\nMonica Crowley, former Assistant Secretary of the Treasury ‘Sounds like an impeachable phone call to me’ Rep. Jim Banks, R-Ind.” Joe Biden nih atu bantuk in Americans akan thlen khawh a zum maw?? an bia chim mi cu akir than kho lai maw? Rep. Mike Waltz, R-Fla, Rep. Lisa McClain, R-Mich , Rep. Jody Hice, R-Fla, Rep. Dan Bishop, R-N.C. etc hna cu Joe Biden cung ah an thinhun tuk ning cu! July 23 Transcript leak nih hin zeitin dah Biden cung ah aphan te lai, Biden nih zei bantuk harsatnak dah angeih te lai Lih rumro in America thlen atim mi cu alang dih fawn ko cang, kan zoh rih ko lai zei thil dah ara te lai!!\n← Mohammed tranlators nih afa 4 le anupi hna cu tih nung dirhmun ah a um cang ruang ah US President sin ah thawnghnih pariat kum ah karak chhan chuak atu ah nan can asi atimi bia nih lung akuai bak,\nLast Flight cu karak thei bak lo, nain akan kal tak ko cang diam,Troops 13 hna min cu House chung ah rel lo ding, →


Donald Trump Nih Party Thar A Dirh Cang Lai – TIMES OF CHIN NEWS\nPresident Donald Trump, accompanied by Agriculture Secretary Sonny Perdue, left, gestures as he speaks about yesterday's infrastructure meeting with House Speaker Nancy Pelosi of Calif. and other Democratic leaders during a meeting to support America's farmers and ranchers in the Roosevelt Room of the White House, Thursday, May 23, 2019, in Washington. (AP Photo/Andrew Harnik)\nDonald Trump cu nan theih cang bangin a lungtlin lo bu in White House a chuah tak cang. Donald Trump hi pa duh lo bak a si caah Joe Biden Inauguration zong ah a chuak duh lo. A ruang cu a tutan president thimnak cu lih le hrokhrol in tuah mi, a dik lo mi thimnak a si tiah a ti caah a si. Donald Trump cu a mah party a si mi republican micheukhat pawl nih dir pi loin an doh lengmang caah a tuah cun party thar dirh dingin timhtuahnak an ngeih cang tiah theih a si.\nA tu party thar an dirh dingmi cu a mah he rian a tuan ti mi pawl le a dirpi tu pawl he ceihmai tinak zong an ngeih cang i an party minah Patriot Party tiin kan ti lai tiah an langhter. Nain zeiban tuk policy dah an kal pi lai i khoi ka in dah an thawk lai ti tu cu langhter a si rih lo. Mitam pi nih cun Donald Trump nih a tu ban tuk in party thar dirh ai thimh hi a mah party chungin a doh tu an tam ngai cah a si ko tiah an ti.\nRelchi a duh mi caah >>>>>>>Bidden Foreign Policy le Ralhrang hi zeidah a lawh te hnga? Arab Ram ah US Politics Timeline umtuning ka von taar.\nBill Clinton (1993-2001) chan lio i Homeland Security thlahdorh deuh ruang ah aL-Queda ralhrang nih US ah kua an ser i, Bush nih Presidency a von lak, 9/11 ah World Trades Centers pi cu ciam dihlak in an kah. Bush nih al-Queda ralhrang an ithupnak kua, Taliban Cozah, Afghanistan cu a tuk colh. A pa chan lio ah Kuwait in an rak tthalmi, Saddam Hussein cu, Weapons of Mass Destruction (WMD) a ngei tiah a von phawmh chih colh. Saddam Hussein le a ralkap cu Bush nih nihnih/two days ah a tei hna.\nPresident Trump chan, (2016-2021) cu thaizing hi a dih cang lai i, President thar Joe Bidden nih uknak cu a von lak lai. Bidden Foreign Policy hi zeidah a lawh lai hngalh a si rih lo. Iran ram cu al-Queda kua thar/ Safe Heaven a si cang i, nan ralrin a hau tiah Trump Cozah nih ralrin an pek ta. Bidden chan ah ISIS hi an rak corh tthan te lai maw? US President kip nih challenge/ harnak an tonmi hi aa dang cio i, Bidden nih zeibantuk challenge/ harnak dah a ton ve te hnga?Obama nih Trump cu ISIS a roh ta. Trump nih a thianh dih. Trump nih Bidden cu, Covid19 a roh ta ve. Bidden nih thate in a thianh khawh ve ko lai.\nCrd: Zasang Cinzah


Central Chin Youth Organization EC Sernak Le Phunghram Sernak An Ngei Lai – THE CHINLAND POST\nCentral Chin Youth Organization EC Sernak Le Phunghram Sernak An Ngei Lai\nCity Hunter| 2018 March 13| Chin ramkulh pengkip zatlang phu 19 nih dirhmi Central Chin Youth Organization (CYO) EC sernak ding le phunghram sernak ding tonpumhnak cu aralaimi March 15-16, Shin Hong Hotel, Kalay ah an ngei lai tiah kan theih.\nHi kong he pehtlai in Central CYO i Vice Chairman Salai Thang Loon nih atu bantuk in The Chinland Post ah a chim.\n“March 15-16 hi Kalay ah Chin zatlang phukip in minung pahnih cio tonpumhnak kan ngei lai. A bipi in Central CYO fekte in a dir khawhnak ding EC sernak, phunghram, phunglam le zulhphung sernak kan ngei lai. Phundang in kan chim ahcun Central CYO hi zeitindah kan i thithruai lai, zeitindah riantuannak le cawlcanghnak kan ngeih lai tibantuk pawl ceihmainak le phunghram fehternak kan ngei lai. Tutan tonpumhnak ahcun Central CYO chungtel phu 12 in phukhat ah mino cio lawng kan sawm rih hna. Cun hlathlaitu dirhmun in phudang zong kan sawm hna lai. Hmailei kan i ton than tikah Chin ramkulh pengkip in aa tel rih lomi Chin zatlang phu cheukhat cu kan sawm than te hna lai.”\nCentral CYO bu cu Chin Center for Peace and Reconciliation (CCPR) tlangtlaknak le hohatnak in February 23-25 tiang tuahmi Chin Youth Conference ah an dirh. Hi conference ah Chin ramkulh chung i siangngakchia le peng tlangkip i mino bu 19 in Chin Mino minung 70 leng an kai kho tiah kan theih.\nCentral Chin Youth Organization nih a bikin riantuan aa timhmi cu; peng kip le khua kip ah a cangmi rithaisii buainak kong, pawngkam thingram zohkhennak kong, Chin Mino hna Network serpiak, ngandamnak, lentecelhnak le peng le tlang cio hna a humhim khawhnak ding ca a bikin riantuan hi a si.\nCenter Chin Youth Organization (CCYO) OB hna cu; Chairman ah Salai An No Bik (Matupi), Vice Chairman -1 Salai Thang Loon (Kanpetlet), Vice Chairman -2 Mai Ngun Men (Hakha), Secretary ah Salai Kee Hung (Mindat), Secretary-1 Salai Hau Lian Sum (Tongzang), Secretary-2 Salai Kham Len Sang (Thado), Treasurer ah Mai Bawi Neih Sung (CYO Kalay), Treasurer-1 ah Dika (Hualngo) le Treasurer-2 ah Paletwa mino aiawh in Aung Soe an si.\nPrevious Tanghra Siangngakchia Cheukhat Camipuai An Dih Cang; English A Phi Kho Lomi An Tam\nNext March 14 Camipuai Phit Dih Hnu Ah Lai Siangngakchia Cheukhat Le Hringtu Nu Le Pa Hna Hmurka


Trump nih:Biden hi a rak teituk hmeh hi’Lih lawng tein pei an rak tuah piak dih ko hi. – Onlinenungak\nTrump nih:Biden hi a rak teituk hmeh hi’Lih lawng tein pei an rak tuah piak dih ko hi.\nA poi kho taktak mah bantuk ruahnak an ngeimi cu’Trump nih tunai te khan Vote an delete piak nak kong cu a facebook ah a van share than cang. American Broadcaster simi Chanel Rion, OANN nih Dominion pawl nih Trump Vote an delete mi kong cu mah ti bak hin a chim cang.\nAmerican Broadcaster simi Chanel Rion, OANN nihcun mah ti hina chim, “Dominion pawl nih a pumpuluk ah Trump Vote 2.7 million bak cu an delete piak dih.\nData nih a zoh fel hnu ah Pennsylvania i Trump vote 221,000 bak cu Biden Vote ah an kal ter dih. Trump vote 941,000 vote bak an delete piak. Dominion Voting System a hamngmi pawl nih Trump vote 435,000 bak cu Biden vote ah an kal ter dih.” tiah a chim\nRelchap ko a tang zong hi na rel zuam cun:\nThantlang peng Tikir khua chuak _______ident Henry Van Thio cu tutan thimnak ah khuami thimfung thla khomi dihlak in thimfung an pe lo.\nCu he pehtlai in Dr. Ral Buai nih Tikir cu “A lung aa rual lomi khua an sizia a lang,” tiah Hakha Today Media Group i Tikir kong an postmi tang ah comment a pek.\nTikir A le B in an um i thimfung an thlakning ah Tikir B 94.50% nih an pek, Tikir A ah hin 89.90 a hmuh, tiah theih a si.The Hakha Times nih Tikir B thimfung lawng a langhter ning ah Vice-president aa cuhnak Amyotha zawn ah CNLD 18, NLD 311, USDP 9 tiin thimfung an thlak. Pyine le Pyithu zong ah CNLD 11-19 an hmuh ve.\nDr. Pu Ral Buai nih comment i a lehmi pu Tinduh Thang nih a ttialning ah Vice-president cu a thinhung ngai i khuami nih 9.11.2020 zan le a thaizing ah an rem.\nTikir i mah ti thimfung aa then pahmi hi Khuabawi pawl le khua Khrifabu hna ah thleidannak a um tiah khuami cheukhat an i uhtanhnak zong aa tel tiah a ttial.\n“Midang cu chim lo Tikir khua lila nih Vote a pe lomi an um rih. Lung aa rual lomi khua an si zia a lang,” tiah a nupi pa Dr. pu Ral Buai nih a chim.Teirial catial tu\nFoto: Ral Buai / Private/ FB


Aizelaw Khah! Lainu Ngun Hlei Ṭial Nih Thil Sining A Von Phuan Dih Ko Hih Amah Zong Duhlonak Langhtermi Ai TeL Ve-VIDEO – Chin World News Evening\nJune 8, 2020 Salai Van Hmuhning\nBy Ngun Hlei Tial\nVIDEO timi rak hmeh piak law video zoh khawh a si lai.\nHi ka ttial mi in cah kan duh mi hna cu, thil fir le buaimi an um ve ko lai nain, mah bantuk protest a dai mi hi tam tuk an um ve ko lai. Thil a fir mi le a buai mi kha cu opportunists( caan ttha aa laakmi) tam pi an rak si ve. News nih a kan piah mi tu hi zeiruang ah dah a kan piah ti tu le Black Lives Matter i a muru hi zeidah a si ti tu theih i zuam hmasa hna usih. Protest kal khawh lo zong ah, a dang dang tein, kan ti khawh tawk tein, kan minak hawi le hi bawmh khawh an si.


Hakha Kan FanuA Tlihhrem Tu Kawlpa Cu Hakha Court Nih Ngeihthiam A Timh Rua, Lam Zawh Ding A Si – Myanmar Chin\nHakha ah Kawl pa nih ngakchia kum(4) a tlaihhrem. Hi thil hi a luancia July 27, 2020 ah khan a si cang nain nihin tiang biaceih zung lei nih zeibantuk Dantatnak puitling hmanh an tuah rih lo.\nA tlaihrem nak hi thla khat leng a si cang. Biaceih zung nih nu lei cu bia an hal cang hna i nihin ah khan misual pa lei bia hal an si ve lai tiah nizaan ah an chim. Zeitin dah bia an hal ning a si timi belte kan thei rih lo.\nHakha khuapi ah Kawlpa nih ngakchia kum 4 lawng a si rih mi an tlaihhrem hi kan thut sawsawh awk a si lo. Biatak tein CYO, CWO le zatlang bu a kapkip in kan dir awk a si. Thildik, Justice a chuah khawh nak ding ah biatak tein kan au cio a herh. Cu lawng si loin chungkhar lei zong kan dirkamh hna, thazaang kan pek hna a herh chawva lei in siseh, cawlcangh nak zong in thazaang pek le chuah hnawh chih an herh ngai tiah ka ruah.\nKawlram ah khin Chin mi nih ngakchia kum 4 va tlaihhrem sual usih law Kawl mipi dihlak an au cang lai, kan nunnak hmanh a dih cang lai. A sin ain Hakha mipi le Chin mipi dai tein kan um ko hi cu a mak taktak a si. Hi Kawlpa hi kum 30 hrawng a si i nupi le fa he a um mi a si tiah an chim fawn.\nKawl a si caah Hakha Biaceih zung nih ngaihthiam dawh a si timi thawngpang aum fawn. Cu caah a si khawh chung in thildik, biaceihnak dik a chuah khawh nak hnga dir cio hram usih.(V.O.M)\nHakha Sipin Nih Bylaw tiding mi kha Bye Law tiah an tial bak ko cu e\nCNLD nih cozah a tlaih ahcun bylaw tiah a thlen hau lia😃😃\nNLD hakha sipin pawl hi Mirang cathiam an um lo maw? Voi hnih kheng te bak Bye law tiah an tial👇👇👇\nHakha Sipin Nih” “Bylaw” Ti Ding Mi Kha “Bye Law” Tiah An Tial Ko Cu Ee


Cheuhra Cheukhat Zeiruangah Kan Pek Lo - channelnews.us\nCheuhra Cheukhat Zeiruangah Kan Pek Lo\nKhrih Thawngttha Phuan Le Ar Rawl Fah\nThlacam Hi Cawnpiak A Herh Maw?\nCheuhra cheu khat kan pek lo nak a ruanghi phunthum in ruah awk a um .Cheuhra cheu khat cu pek hau ti kan thei tung lo a ti tu an um.Ka chanbau tuk Emmergency ka ngei i operation kaa tuah i rian ka tuan lo i cu caah ka har tuk i ka pe lo a ti tu an um i ka sian lo caah ka pe lo a ti tu an um.\nCheuhra cheukhat pe law na rum cuahmah lai kan ti lo .Cheuhra cheu khat pe law tangka tampi na ngei colh lai kan ti lo.Cheuhra cheukhat pe law nan khua chungah a rum bik le a lian bik na si lai kan ti lo.Sihmanhsehlaw na pek a siah cun Pathian nih an dawtnak na theih caah na dawt ve ti langh ter nak a si.I dawtnak pahnih aa tong.Mah kha kha zeihmanh nih a tluk kho lo.Ngaknu nih tlang vaal a dawt i tlang vaal nih ngak nu a dawt i an i dawt nak an i ton cu zeihmanh nih a tluk kho lo.\nCu caah cheuhra cheukhat a pe mi hna hi an si a fak hlei lo ti ka chim duh mi a si.An rum deuh lehlam.Cu caah cun ka pek ah cun ka si a fak sual lai tiah nan thin a phan awk a si lo.Cheuhra cheukhat ka pek caah ka si a fak tiah maw ruat sual lai cih.Cu ti nan ti ah cun Pathian nan thang chiat a si lai.Na pek tikah na si a fak chin lai lo.Na pek lo tu ah na si a fak kho men.\nRev.Dr.Steven Hre Kio\nMore in Politics and Religion\nBy chan chan May 12, 2019\nPastor (keimah telh chih in ) te nih pulpit cungi thawngtha kan chim tikah ar rawl...\nBy chan chan December 18, 2018\nChristmas an ti nak a sullam tak tak hi Baible a cawngmi ka si lo caah...\nBy chan chan December 17, 2018\nKei ka pom ningah cun thlacam cu cawn a herh in ka hmu lo.Cawnpiak herh zongin...\nBy chan chan December 16, 2018\nLuatnak kong vun chim tikah phun hnih in vunlangh ter ka duh.Luatnak phunkhat cu thlarau lei...\nBy chan chan December 15, 2018


Meithal kong ka rak rel balmi chungin kaa cinkenmi Raltuknak meithal minthang phun hnih – Onlinenungak\nBy chin tawi on March 22, 2021\nRaltuknak meithal minthang phun hnih\nM16 le AK47 cu upa, mino, ngakchia hngalh dihmi an si. An rak ser thawknak kum zong sau pah cang nain, nihin tiangah uar cemmi an si thotho rih ko.\nVersion thar deuh i an sermi pawl hna cu an mak ngai tiah an ti.\nMeithal cung i aa thlaih chihmi kuan dur ahkhin kuanfang 30 tiang veve voikhat rawn ah rawn khawh an si.\nAn man tu cu ai khat ko. Zun khat ah $ 700 veve hrawng an si. Black market belte ah an man a fak. Pakistan ram ah AK47 a thar bak khi $ 700 hrawng a si, ti si. Nain, adeu local ser a um. Cu local ser pawl cu zun khat ah $ 150 hrawng lawng a si tiah an ti.\nBlack market belte ah $ 1,200 in $ 3,000 tehna an si tiah an ti.\nZeidah ṭha deuh?\nM16 cu felfai dikthliar deuh in sermi a si. AK47 cu tlacop deuh in an ser. Complicated and simple an si tinak. M16 kah ning daan cu cawn ta a hau, cun phun hnih a um hoi, civilian hmanmi le ralkap hmanmi ti in. AK47 belte cawn theng lo zongah hman khawh colh si ko, an ti. M16 nakin AK47 a rit deuh hoi.\nRalkap pakhat nih AK47 aa bei ahcun, a meithal a rit deuh tikah kuan bawm hlei tampi aa bei chih kho ti lo. M16 tu cu a zaan deuh caah kuan bawm hlei tam deuh in ibeih chih khawh a si.\nAn ṭhatnak aa dang. M16 meithal cu a tonghtham ning a hnoksak deuh. Sinain, dingteo itinhmi hmui a nganh tuk lo.\nHmui itinh, van bihnak zawn ahkhin M16 cu target a hliah deuh. AK47 tu cu a tlacop deuh an ti.\nCu pinah M16 nihcun 800 m tiang khi kuanfang nih dingteo in a va khen khawh, tiah an ti. AK47 belte 300-400m tiang hrawng lawng khi tinhmi zawnte dingteo in a khen khawh, ti si.\nM16 kuanfang belte khi AK47 nakin an hme deuh. Tikah, M16 kuanfang nakcun AK47 kuanfang cu hmual a ngei deuh ti si. AK47 nih a khen cangmi cu thih le loh a fawi deuh tinak a si.\nM16 an serning cu felfai deuh le complicated deuh a si tikah, kuanfang khi a jam fawi deuh. Kah cuahmah lio ah kuanfang a jam kho. US le Vietnam an rak ituk lio ah an rak tong bal.\nNain, chan thar deuh an sermi bel voi 1000 kah ah voi 2 a jam an ti.\nAK47 tu cu kuanfang a jam ti um tuk lo. Voi 1000 kah ah voi khat lawng hna a jam kho. Ralram ral tamnak hmun ahcun, duh paoh in kah thluahmah khawh a si. M16 belte kah tikah ralring thiamthih deuh a hau.\nFimhlawm thianh hlimh tikah M16 cu a hnoksak. AK47 cu thianhhlimh tuk leem lo zongah aa kap kho thluahmah ve.\nSniper pawl hmanmi meithal belte aa dang. An man zong an fak deuh. Sniper hmanmi ah cun a dohnak pod tehna pinah durbing tehna an telh chih.\nMeithal kong ka rak rel balmi chungin kaa cinkenmi a si. Palh sualmi a um kho ko. Texas cowboy pawl lam nihcun tampi an theih deuh lai ta.


Nitlaak Lei Ram Nih Cun “Na Sexy” Ti Hi An Uar Lehlam, Chinmi Nih Uar Ve Lo Ding! - Ramleng Chinmi\nHomeTheihtleiNitlaak Lei Ram Nih Cun “Na Sexy” Ti Hi An Uar Lehlam, Chinmi Nih Uar Ve Lo Ding!\nNitlaak Lei Ram Nih Cun “Na Sexy” Ti Hi An Uar Lehlam, Chinmi Nih Uar Ve Lo Ding!\nDecember 29, 2018 Robertson Bawi Nun Thar Theihtlei 0\nChan tiluan nih a kalpimi zulh ve lo hi tu chan ahcun ningzak phun ah a can lawng si loin hawi lawh lo bantuk in ruah a si. Taklawng hmanthlaak le zukcawl nih kan chan tilet bangin a kan hrawh i, atu le bang ahcun “na sexy ko ee” ti bawh in kan um, kan uar, poi ah kan chiah ti lo, minung phung a si ko cuh kan ti, chan tiluan a si le zei hme kan ti. Nitlaak ram pialsualnak kan zulh, kan i hrawm ve thluahmah cang, kanmah lawng si lo, vawlei pumpuluk nih nih zulh a si.\nThuh awk a simi kan langhter. A chin chinh awk a simi kan phongh. Huh ah ai dawh bikmi kan hlim. Hi bantuk in vawlei minung hi kan kal ko ahcun Pathian nih caan sau a kan zuah lai lo. Hmai chan le bang ahcun an “chiattha” hmanh mi mit hmuh ah an tlaang langh cang lai. Cucu Sertu Pathian nih a zoh khawh lai zumh a um lo caah vawlei chan hi a tawi tuk cang tiin kap khat lawng hmanh in cuanh khawh ngaingai a si.\nChiattha huh lo le taklawng umnak hi canaan-mi khuachia biaknak ah a rak laar ngaimi a si. Hi bantuk sualnak nih vawlei minung a thurhhnawmh luan caan paoh ah Pathian hremnak a ra, Bible tuanbia nih a kan cawnpiak.\nNgeih khat nu/pa i duhnak hi kan Chinmi lak zong ah a hung um ngai cang ti hi kan theih a herh. An um ko nain kan nunphung he ai kalh tukmi a si caah an muici zapi hmuh le theih ah an thuh, kan thuhpiak sawh le si. Biatakte in hloh kan i zuam lo ahcun mi phun dang bantuk in kan buai ve te lai.\nAtu kan chan, Chin-American/Chin-Miraang tam chan, sullam cu Chin nunphung le Miraang nun phung cawh chan a si. Kan i ralrin lo ahcun a pical deuhmi miphun nunphung nih a kan dolh te lai. Mi nawl caan le mi uar hi kan ziate a si caah biatakte in nunphung raal hi kan doh a hau cang.\nKereek tiang hnifenh hi Chin nunphung a si. Hnawng tiang angki i hruk hi Chin nunphung a si. Taklawng hmanthlaak le zukcawl dohnak bia chim tikah “naa felter, naa thiamter” timi nih kan dirhmun cu a fianh ngaingai ko.


RALKAP MINUNG 2000 NIH MIN AUNG HLAING AN CHUAK TAAK – The Chinlung Post\nRalkap minung thonghnih hrawng nih Min Aung Hlaing chuahtaak in CDM an tuah cang. Ralhrang kawlralkap hna nih nawlngeihnak an lak hnu Thlaruk chungah CDM atuahmi ralkap pawl hi minung thong hrawng an phan cang tiah an langhter. Hi konghe pehtlaiin People’s Board of Directors Lieutenant General Lin Htet Aung nih a tanglei bantuk in a chim.\nRalkap bak in a rak lutmi hi minung thongkhat le zanga hrawnghrang an si i, palik in alutmi pawl he fonh hna ahcun thonghnih renglo an si lai tiah Irrawaddy thawngzamhnak ah a chim. People’s Board timi hi ralkap in CDM a tuahmi National Unity Government le CDM he attuanmi ralkap konghe pehtlaiin bawmchantu an si hna.\nHi bu ah director a ttuanmi Lieutenant General Htet Aung zong hi ralkap sianginn in a dihmi a si i, Shan ramkulh nichuahlei Light Infantry Division 528 ah Tat Khwe (တပ်ခွဲ) tuanvo latu asi. Amah hi a liamcia April thla thok in CDM atuahmi a si. CDM ah a lutmi ralkap pawl chungah Colonel rank tiang a phan mi hi minung za renglo an si. Cun training apetu zong an um hna i, meithal he raltuknak hmun ah a ummi zong an i tel tiah a chim.\nCabia dang: NUNNAK PAKHAT PE SIANGTU HNA CDF/CNA. Pakhat te lawng ngeihmi thil hi a sunglawi khun tikah midang va pek hi a fawimi a silo. Kan Bawipa Jesuh lawng nih vawlei a dawt hringhran caah a fapa ngeichunh te a pek. Mi pakhat nih vawlei pumpi co dih hmanhsehlaw a nunnak a sungh tung ahcun zei tal a miak hnga maw? Miak hlah a ti bantukin zeizong vialte ngeih ko zongah kan nunnak pakhat te lawng a simi hi kan thih ahcun kan ngeihmi vialte santlaihnak a ngei lo.Cucu nunnak pakhat te lawng kan ngeihmi a singlawi tukmi cu ui lo tein miphun le ram dawtnak ruangah nunnak pek a siangmi CNA/CDF/ CNO/CNDF pawl an si.\nLai meithal thalpak he hriamnam tha aa ngeihmi ralkap dirhnawh cu hohmanh nih an ngamhmi a si lo nain dawtnak a tthawn tikah nunnak pek kha Miphun le ram caah a si ahcun tiin thih le nun ri ah zan ih merem lo le rawl ei chungpil kho loin ramtlawng sa bang zingzan thlu lo ruahsur nilin thlu loin fingkip tlangkip an cul. Kan pupa hna keneh dawh zultu mino nan si. Laimi pa raltha an ti tawnmi a hung lang i Vakok nun tahchunh in zumhtlak nun aa tahchunhmi hna miphun le ram caah zumhtlak tein dir tti caan a cu.\nChungkhar ah nuam tein khua a sa mi mino hna chungkhar, nu le pa, khua le ram le hawikom dawt he tthen in Lai thalpak he raldoh i thawh hi a fawimi a si hrim lo.Meithal nakin a tthawng deuh mi lungthin ralthatnak he miphun luatnak caah tiah thih ngamh mi hawidawt hna upatnak kan in pek hna. Sunghno nu le pa nih innka tung tlaih in fadawt kir zai rel tawn ttheu lai i semmawng hngakchuan le thaisung dawt hna nih papa te a nun him hnga maw tiin mitthli he kan biak zingnu sinah thla za cam tawn ttheu hna lai mu.\nGideon le a ralkap teinak a petu Pathian nih teinak in pe ko hna seh. Raltuknak hi Video lawngin kan zoh tawn i kanmah cungah a tla lai ti zong kan zanmang hmanh ah manh bal lomi kan duh lomi kan cungah a tla tikah midang nih va doh ko hna seh ti caan a si ti lo. Midang thi hna sehlaw kei nung ning ti awk tha ti lo. Ka miphun le ram caah ka miphun an thihnak ah thih ve le nun ve kan i thim a hau cang. Kan dam ah Mino tampi kan um ko nain CDF/CNA ah tlawm tuk lawng thawh a si tikah lung cu a hmui kho dih lo.\nA dam ko i fim ko mi nih tutan thil kong ah cun i thawh a hau cang. A dam ko i a lungfim ko mi mino tho u sihlaw kan ram sersiamnak ah hmainor u sih. Minung hi nunnak pakhat lawng kan ngeih i a sunglawimi nunnak ah mah nunnak hmanh ruat loin miphun caah ngeihchun nunnak pakhat pe a siangtu vialte upatnak sang bik kan in pek hna. Nunnak pakhat te lawng a simi hmanh hawidawt hna nih an pek siang lioah kan nun i kan dam ko ahcun kawl than a simi suingun chawva tal in zaanghleicuai ve cio rih ko u sih.\nTu hi thazang, chawva le nunnak le thlacamnak in kan ttuan khawh lio caan a si cang. Nunnak pakhat lawng a pe siangtu nusal/pasal tha hna vawlei hmun chung nan ralthatnak le nan i pumpek i miphun nan kilvennak cu chimrel dai ti lai lo. Pathian nih teinak thantar kan zar hlan tiang nundamnak he lam in hruai hna sehlaw kan miphun luatnak caah Pathian nih in hmang ko hna seh. Catialtu. Salai Pathawng


A TTHA KHOTUK, SHARE TUAH CIO HNA USIH, KAN HMUNHMA AH I KAHNAK A CHUAH TIKAH – The Chinlung Post\nA TTHA KHOTUK, SHARE TUAH CIO HNA USIH, KAN HMUNHMA AH I KAHNAK A CHUAH TIKAH\nKan hmunhma ah kahdohnak a can tikah mipi hna nih a hlankan inn timhtuah herhmi. Rawhralnak/harsatnak (Disaster) timi cu minung ruangah a cang mi, le kamkhat le kamkhat kar i entainak ruangah a chuak tawnmi a si. Cu caah mipi hna nih a hlankan in timhtuah le theiherhmi theih hi a biapi ngaimi asi. Ahlankan in timmtuah ding le theih herhmi a tanglei ah kan van langhter.\nKhua chuahtak a herh cang tikah, ei le din dingah a tlawmbik zarh hnih ca in i timhtuah ding. Poipang (emergency) sii-ai hna, tithah le datsa, zangder deuh hna hngakchia, tar, naupawi liomi, pumtlamtling lo, hna caah a herhmi sii-ai timhtuah piak ding. Internet line a piat tikah, phone line a ngahnak hmun um mi hna nih, SMS hmang in thawngthanh khawh i zuam ding.\nKhua kan chuah tak tikah, innchungkhar khat siko nain pikpak in tlik zam cio si sual ah cun a hlan kan in tonnak hmunhma i chimh cia ding. Kan chungkhar kan mipi himnak caah kanmah pumpak cio tuanvo kan ngei. Kan himnak caah mipi hna le tuanvo ngeitu hna i bawm in hmainawr ti zuam hna usih! Credit: Placement Affairs Committee Thantlang\nThawngpang dang: Chinram Mindat ah ralhrang kawlralkap hna nih biatak tein an mah chung lila a zaami minung pahra leng an kawl cang hna. Inn kip an luh hnawh hna i check hlatnak zong an tuah hna. Mindat ah a ummi ralhrang kawlralkap minung pahra renglo hna cu an uniform le an hriamnam he a liamcia ni 26 August ah khan ralkap rian chuahtaak in an zaam hna tiah an langhter.\nRalkap in a zammi minung pahra renglo hna cu a tuhi biatak tein ralhrang kawlralkap hna nih Mindat khuachung siseh khuate kip ah an kawl cang hna. Khuachung ah mincazin an check hna. Cun khuami hna cu chungkhar minung zeizat dah nan si. Cozah rian a ttuanmi nan um maw tibantuk tiangin ralhrang kawlralkap hna nih an hal hna.\nKhuami hna cu ralhrang kawlralkap hna nih mizeihmanh khual nan tlunter hna lai lo tiah theihternak an tuah rih hna. Atu bantuk in ralhrang kawlralkap hna nih khuapi he khuate he inn kip ti awk in check hlatnak an tuah ruangah khuami hna cu thinphang in an um tiah khuami pakhat nih a chim. Tutan ah azammi ralkap pawl hi tutiang rih ahcun CDF sin zongah an i fonh timi theih asi rih lo. Cun khoika dah an um timi zong theih an si rih lo tiah Mindat mipi uktu nih a chim.\nRALHRANG NIH AN KAWLNING HNA A FAK CHINCHIN CANG


1914—Baibal Chimchungbia Ah A Biapimi Kum - Jehovah Tehte Hna Zung Web Site\n1914—Baibal Chimchungbia Ah A Biapimi Kum\nKum sawmli hlan deuh khan Baibal siangngakchia hna nih 1914 kum ah a biapimi thil a um lai tiah an rak chimchung. Cu thil cu zeidah an si? Zei nih dah 1914 kum cu a biapimi kum a siter?\nLuka 21:24 ah ṭial a rak si bangin Jesuh nih hitin a rak chim: “Ramdang mi nih Jerusalem khua cu an naan lai i an caan a dih hlan tiang an ke tangah a um lai.” Jerusalem khua cu Judah miphun khualipi, siangpahrang David tefa hna uknak khua a si. (Salm 48:1, 2) Asinain cu siangpahrang hna cu ramdang siangpahrang hna he an i thlei dang. Annih cu Jehovah a aiawhtu in “BAWIPA siangpahrang ṭhutdan” cungah a ṭhumi an si. (1 Chanrelnak 29:23) Cucaah Jerusalem cu Jehovah uknak hmelchunhnak a si.\nZei tikah le zei tin in dah Pathian uknak cu ‘ramdang mi nih an naan’? Babilon miphun nih Jerusalem an rak tei kum B.C. 607 ah a si. “BAWIPA siangpahrang ṭhutdan” cu a rak lawng i David tefa hna siangpahrang an rak ṭuannak cu a rak cat. (2 Siangpahrang 25:1-26) Cuticun ‘an naang’ zungzal lai maw? Naang zungzal hlah, zeicahtiah profet Ezekiel nih hmanung bik Jerusalem siangpahrang Zedekiah kong he aa tlaiin hitin a rak chimchungmi a um: “Na sumthawng kha i phoih, na bawiluchin kha chia.…rawhralnak kha, siangpahrang a si ding taktak a rat hlan tiang, ka tlunter lai. Cun amah cu zeizong vialte kha ka pek dih lai.” (Ezekiel 21:26, 27) David bawiluchin aa chinhtu “ding taktak” cu Jesuh Khrih kha a si. (Luka 1:32, 33) Cucaah ‘an naannak’ cu Jesuh siangpahrang a si tikah a dong lai.\nCu a biapimi thil cu zei tik ah dah a rak um? Jesuh nih ramdang mi nih cun ri khiahmi caan chung lawng an uk lai tiah a rak langhter. Daniel a ngan 4 chung bia cu mah caan kha zei can dah a rauh lai ti hngalh khawh awk tawhfung a si. Cucu Babilon siangpahrang Nebukhadnezzar manhmi, chimchungbia mang he aa pehtlai. Thingkung nganpi haumi kha a rak hmuh. Cu thing hmui cu thir cikcin le dar cikcin in khimh a si caah a corh kho ti lo. Cuticun vancungmi nih “kum sarih” chung um seh tiah a ti.—Daniel 4:10-16.\nBaibal ah, thingkung kha uknak aiawh in hman a si tawn. (Ezekiel 17:22-24; 31:2-5) Cucaah langhternak thingkung haumi nih Jerusalem siangpahrang hna nih a aiawhmi Pathian uknak zeitindah a cah lai kha a langhter. Asinain, ‘Jerusalem khua naan a si lai nak’ cu chikkhat “kum sarih” chung lawng a si lai ti kha langhnak hmuhmi in kan theih. Zei can dah a rauh lai?\nBiathlam 12:6, 14 nih kum thum le a cheu cu “ni thong khat le ni za hnih le ni sawm ruk” he aa tluk tiah a langhter. Cu a si caah “kum sarih” cu ni 2,520 a si. Asinain ramdang mi nih Pathian uknak kha Jerusalem an tei hnu ni 2,520 chung lawng ‘an naang’ lo. Cu a si caah cu chimchungbia cu caan sau deuh a si ti cu a fiang ko. Nambar 14:34 le Ezekiel 4:6 ningin “ni khat kha kum khat” in chiah a si ahcun “kum sarih” cu kum 2,520 a si lai.\nKum 2,520 cu Babilon nih Jerusalem a tei i David tefa bawi ṭhutdan a lak kum B.C. 607 October thla ah aa thawk. Cucu 1914 kum October thla ah a rak dong. Cu tikah ‘ramdang mi caan’ cu a rak dong i Jesuh Khrih cu Pathian i vancung siangpahrang ah ser a si cang.—Salm 2:1-6; Daniel 7:13, 14. Vawlei cungah zungzal nun aa timmi hna tah zeitindah? Jesuh nawlbia kha an ngaih i Bawipa Zanriah hmannak pumhnak ah an i tel ve, sihmanhsehlaw a hmang cu an hmang lo, upat tein a zohtu ah an i tel. Kumkhat ah voikhat Nisan 14 nitlak hnu ah Jehovah Hngaltu hna cu Bawipa Zanriah hmannak ah an i pum. Vawlei cung dihlak ah mi thong tlawmte lawng nih vancung ruahchannak an ngei nain, Khrihfa vialte caah cu zanriah hmannak cu a biapi. Cucu Jehovah Pathian le Jesuh Khrih dawtnak cung i lawmhnak langhter khawhnak caan a si.*—Johan 3:16.\nJesuh nih a rak chimchung bantukin vancung siangpahrang in a ‘phanhnak’ kha a lang ngaimi vawlei thil sining hna—raltuknak, mangṭam, lihnin le rai in a langhter. (Matthai 24:3-8; Luka 21:11) Mah thil hna nih khan 1914 kum ah Pathian i vancung Pennak aa thawk taktak ti le hi chan ṭhalo ‘donghnak’ aa thawk cang ti kha fiang tein a langhter.—2 Timote 3:1-5.\n* B.C. 607 October in B.C. 1 October tiang hi kum 606 a si. Zero timi kum a um lo caah B.C. 1 October in A.D. 1914 October tiang hi kum 1,914 a si. Kum 606 le 1,914 fonh ahcun kum 2,520 a si. B.C. 607 i Jerusalem tei a sinak kong hngalhchap awkah Jehovah Hngaltu hna chuahmi Insight on the Scriptures cauk i “Chronology” timi capar timi cauk kha zoh.\nkum 606 1/4\nB.C. 607 October in B.C.1\nDecember 31 tiang kum 1,913 3/4\nA.D. 1 January 1 in 1914\n“Ramdang mi nih Jerusalem khua cu an naan lai”\n←B.C. A.D.→ 1914\n‘Siangpahrang a si ding taktak a ra’


US Ummi Laimi Na Dam Pah Lo I Sizungah Na Kal Sual Ahcun Hitihin Na Cungah Tuah Asi Ve Lai Hih US Ummi Laipa Pakhat Zong Sizungah A Kal A Tonmi Cu Zaangfak Taktak Asi Hih! – Chin World News Evening\nApril 13, 2020 Salai Van Hmuhning\nUSA Khuasa Chin mi hna, na dam lo, lufah le tlangrai, khuasik bantuk in na um men ahcun Sizung rak kal hrim hlah. A tu lio cu mizaw paohpaoh Covid-19 zawtnak in lunghrinh an si caah Covid-19 lunghrinh a simi mizaw he aa naihniam nak ah test nak tuah a si caah, Sizung vun phak bak in Covid-19 zawtnak i chawnh khawh a si.\nHi bantuk hin kan mah Laimi pakhat zong, ka Lufak a ti i Sizung ah a va kal nain Covid-19 na si kho tiah Sizung an riah ter nak in a tu hi Covid-19 zawtnak a ngei taktak ve cang i a dirhmun zong a ttha lo ngai tiah theih asi. Hi kong hi kan mah Laimi pakhat nih siaherhnak te he ca an rak kan kuat mi, mipi ralrin nak caah rak share law tiah an kan fial mi asi. Zapi theih in mizaw min le a chungkhar, a khua cu langhter a duh lo caah cakuat a rak tial mi lawng ka rak langhter lai.\n“Ka miphun hawi sin ah siaherhnak he hi thawng hi ka zamh piak law ka duh. Ka naupa hi rian a ttuan a rak lawi in ka lu a fak, ka dam set lo a ti i Sizung ah sii cawk ding hal ah a kal. A si nain Sizung lei nih cun tulio cu Covid-19 hrik a tam lio a si caah check tuah lawlaw na hau, ni (14) chung cu Sizung ah result a chuah hlan chung na um lai an ti i ka naupa zong nih cun a el ngam hna lo ruang ah Sizung ahcun a um. A si nain Sizung a um chung ah ka naupa hi a zual bantuk a si cang. A tu hna hi cu Siizung a umnak zong ah kan va vehvet kho ti lo, Sibawi te nih zoh zong an kan sian lo. A ruang cu a thisen an test i ni (14) chung Sizung na um lai anti ahhin Covid-19 zawtnak a ngei mi zong Sizung an um ve, cu caah an mah sin cun zawtnak hi aa chawnh a si ko. A mah hi a Lu a fak sawhsawh, a tak zong a sa lo nain Sizung a phak hnu cun sual hma ngai dawh a si. Cu caah USA a um mi, kan Chin mi unau hna cu dam lo men ah Sizung kal hrim hna hlah seh ti ka duh ko. Sizung an kal nak ah zawtnak hrik i lak khawh a si. Ka sia a herh tuk caah ka rak tial mi a si. A rem na ti ahcun mipi sin ah ka tar piak te” tiah a rak tial mi asi.\nAtu hi USA ah a um mi Kawlram mi chung in Covid-19 in a thi mi minung pahnih an um ve cang tiah Mizzima Burmese News nih a tarlangh ve cang. Mizzima nih a tarlangh ning ahcun zawtnak a ngei mi dang zong an um len rih nain Sibawi te nih an min le an sining langhter an duh lo tiah a langhter fawn. Cu caah USA a um mi Laimi chung in zawtnak raichia tamtuk nih kan i ton sual lo nak hnga, dam lo men ahcun Sizung fuh hrim hna hlah usih. Credit: Laikokekjournal


Thawngpang tha pathum kan theih mi hna; MAH a mualpho chin lengmang ko\n=PDF-Kalay Battalion 3 ralhrang nih an laak lio ah PDF-Kalay lei 2 nunnak a liam! November 16 ah ralhrang nih PDF-Kalay i an buk pakhat an luhhnawh hna i PDF-Kalay minung 2 an thah hna, hriam phunphun le mine pawl zong an laak. PDF-Kalay buk an luh hnawh lio ah a dam lo mi PDF pahnih le sii lei a tuan mi lawng an rak um, tiah theih asi.\n= Phapun ah KNLA le Ralhrang i kahnak ah Ralhrang 9 an thi, 9 hliamhma an pu, Ralhrang nih ruahdap duhthlorh in meithal le bomb an puah i Mipi inn le an sattil an thi. Phapun pengkomh chung ah November 15 nikhat chung ah kaphnih kar i kahnak voi 7 a cang chuak i, ralhrang lei 9 an thi, 9 hliamhma an pu. An raldohnak motor pali kan rawk tiin KNLA nih a thanh.\nRalhrang nih ruahdap in meithal le bomb an kah ruang ah inn cheukhat a rawk i mizapi pali hliamhma an pu. Mah lawng siloin mipi ngeihmi satil , naa pali le caw pakhat zong an thi.\n= Mani sun kahawknak ih mipi humhimtu hriamkaibu pawl a simi; CNDF le PDF (Kalay) komin kulhbetmi ralhrang SAC kuthnuai ralkap pawl cu CNDF, CDF (KKG) le PDF (Kalay) pawl ṭangkhawmin tuini ah nahzi pakhat sung hrawng an kapih SAC ralkap lam in a malbik mi (10) leng an thi a si.\nRalhrang an thil tuah ning fih nung ning cu, Ralhrang ceilak in thah an si


Thantlang Khuachung Lungtial Sang Le Saihpiozi Sang I Concrete Lam Cu “Mee-Pay-Zu” Lam Tiah An Auh Cang – Lai Lungrawn Post\nThantlang khuachung Lungtial sang le Saihpiozi sang i concrete lam cu a pawngkam ummi hna nih ‘mee-pay-zu’ lam tiah an auh cang, mee-pay-zu changreu he an i lawh ngai caah a si an ti. Sang Awr lampi concrete lam hi an limnak kum khat hmanh a tling rih lo, nain a rawk than dih cang. Motor nganpi a kal tuknak zong a si lo, motor khulrang tuk in a kalnak hmun zong a si bak lo nain. Tender a tlaitu company zong hi Laimi an si ko. An tuahmi lampi an hmuh than caan ah an lung a nuam ve ko hnga maw?\nKan miphun le kan ram nih zawnruahnak a ngeimi tender bawhtu company kan herh, mah pumpak miaknak le hlawknak lawng a zoh i mipi caah zawnruahnak lungthin a ngei lomi company cu biatak tein kan doh hna a hau. Cozah zong nih blacklist ah a chiah colh hna awk a si. Credit: Salai Lungthli Tum


Benjamin Sum Le Muidawh Shinbia Mizo Kan Unau Hna Nih An Hei Uar Khawh Hna Ning Cu Khuaruahhar Lei A Si - Khuaruah Har News\nBenjamin Sum Le Muidawh Shinbia Mizo Kan Unau Hna Nih An Hei Uar Khawh Hna Ning Cu Khuaruahhar Lei A Si\nUS ram in Mizoram Aizawl ah a va tlawng mi muidawh Shinbia le hlasak thiam Benjamin Sum mizo kan unau hna nih an hei uar khawh ning hi cu khuaruahhar lei khi a si. Mizo kan unau pawl nih mi an uar vaivek ahcun an uar lawlaw bak khi si ko.\nMizo kan unau hna le Mizoram ah khuasa Falam nih Shinbia le Benjamin Sum an hei uar hna ning khi cu an luan deuh hlah maw ti awk khi an um. a tang video hi rak zoh hmanh Shinbia le Benjamin Sum hman an thlak pi taktak cu a cawh bak khin an nin cuh ko.\nHi bantuk minung hna kan laipa/ kan Lainu hna i an rak um hi cu Pathian thlawchuah pakhat bak asi. Mui nih le dawh, hlasak nih le thiam, holh phun nih thiam tam emem fawn. An pahnih te hin Mizo mipi sin ah Lai mi kan hmai ankan nghalter tu bak an si.\nShinbia le Benjamin Sum nih Thlapi tihmi Falam hla Chin Tv night ah an pahnih i duh tawk an vun sak ah hin cun lung a hmui kho tuk ee. Hi bantuk minung hi cu kan pa/ kan Lainu ahcun an har ngai men lai tiah ka ruah. An hlasak nak hi rak zoh law tampi chim hau lo in zei bantuk minung dah an si tihmi le zeitluk in dah uar an um timi cu nai fiang ko la.\nNizan ah Chin TV Night Mizoram ah Aizawl khualipi ah tuahmi Chin TV international page nih Live an thlahmi ka zoh ve. A sunglawi taktak. Khat te lei ah kan ram that lo cu Mizo kan uanu hna he pehtlaihnak ttha naih niam deuh i um khawh kan duh caah a si.\nAn thil tuah a pical, Laimi le Mizo hi Chin chung ah unau thisen khat kan sinak zong fek chinchin in a tthatter chin lai ka zumh. Chin TV riantuantu hna le CBANA cung ah lawmh a um tuk hringhran. Tawlreltu vialte cung ah upatnak kan pek hna.\nRam le Miphun ca a nunnak a pe mi CNA ralkap hna Hmanthlak\nZanriah Ai Ah Khauh-suai Ei A Hmang Mi Paoh Nihcun Rel Hrimhrim Ding


Tuzan Tlai Hnu Ah Mindat CDF Le PDF Nih Ralhrang Sawmthum Le Ngan An Thah Hna — Chin Miphun Tlangau\nYaw PDF Le Mindat CDF Nih Gangaw Peng Min Khua Palek Riahbuk An Kah, Palek 35 An Thi.Magway ramthen Gangaw peng Min khua palek ruahbuk cu Sept 12, zinglei 2 hrawngah Yaw PDF le Mindat CDF i bawm in an kah riahbuk ah a ummi palek 5 le anmah bawmh dingin a rami palek 30, an zate palek 35 an thi tiah Yaw PDF nih an thanh. Yaw PDF le Mindat CDF lei in minung 3 hliam an tuar nain a fak lo tiah theih a si.Credit:The Chin Post\nRelchap: Kalay in Gangaw lei a kalmi zei bantuk mawtaw paoh kan kah cang hna lai Kahdohnak ruangah Kalaymyo le Gangaw karlak ah mawtaw in umkal hlah u tiah PDF Kalay nih kan thanh lengmang cang.Tuzing in Gangaw peng Namkha le Htay Hlaw khua karlak ah PDF le ralhrang kahdohnak fak ngai in a um.\nRalhrang nih umkalnak ah mawtaw sawhsawh an hman lengmang. Cucaah Kalaymyo in Gangaw lei ah zei bantuk mawtaw hmanh kal hlah u tiah ralrin kan in pek than hna. Mawtaw a kalmi cu zei bantuk an si zongah kan kah hna ko hna lai, ti kha hlankan in kan in theihter hna.\nCredit: People’s Defence Force (Kalay)\nRalhrang Nih Sagaing Peng Khua Pakhat An Khangh Dih Pin Ah Sualnak Neilo Mipi Pasarih An Tha


Previous Article Tikir Khuathar Ah A Pemmi Poah Sing 6 An Pek Hna\nNext Article Zaangtlang Khuami Nih An Khuabawi An Report\nHakha penguk Pu Chan Fiang nih, “hi dum hi Rev. Biak Kung dum asinain a tak ahcun vawlei ngeihnak catlap ah pungsan 1 lawng a si. Dumhau tuahnak ca license sawh asi. Cozah nih mizapi caah aherh ati ahcun zeitik paoh ah a lak khawhmi asi. Asinain amah Rev. Biak Kung kan ton i hi ka chungah hmunhma kan in pek ve lai i khuapi thanchonak asi ko caah ekah 6 na kan pek lai tiah kan ti. Kaphnih lungtlinnak tein chawnhbiak le riantuan kan timh lio ah cunglei upa lutlai he hawikom, theihhngalh kan si ti phun in Way Luh Kyaw foundation he ram an cinmi hi a kan nawklek bia asi. Ram tham cu khuazei paoh ah cin khawh asi ko cu ta. Car Gate caah khi tluk hmunhma tha Hakha nih kan ngei ti lo. Kannih nih a tha bik lam kan kawl lio ah tubantuk in an kan nawnnok ahcun a herh ning paoh in rian kan tuan ko lai” tiah TCP ah achim.\nKhua Nu Khua Pa chungin Pu Ral Kham nih, “ram an cin ti kan theih le cangka Rev. Biak Kung cu ka chawnh colh. Zeihmanh ka hngallo tiah aka leh” tiah TCP ah achim.\nThantlang nih Car Gate tha tein an ngeih cang lio ah Khualipi asimi Hakha ah Car Gate a um rih lomi cu ruah awk a um ngai ngai. Tulio Hakha ca Car Gate tuahnak dingah hmunhnih an zoh. Sipin zung lei nih Gangaw lam ah an zoh i ekah 9.15 a kau tiin Cozah sinah ca an tial, a tuannak ca zongah Ks. Sing 400 a um cang tiah Sipin Lutlai Pu Thla Hre nih TCP ah a chim. Khua nu khua pa le motor ngei pawl(gate tlaitu) nih cun Ruavazung hi hmunhma tha deuh asi an ti ve.\nHi kongah gate lei tuanvo ngei upa pakhat nih, “Rungtlang lei tham cu vawlei umtuning zohnak lei thiamsang nih pei hmunhma fek asilo thingkung tam piin cing uh an kan ti cu. Cubantuk hmunhma ah Car Gate tuah cu a sullam um lo. Ruavazung cu kanmah nih kan duh deuh” tiah TCP ah a chim.\nGate lei tuanvo ngei upa dang pakhat nih, “sing 400 cun zei car gate dah an sak lai? Kankaw lam caah khin cun a hmun remhnak hmanh ah sing 400 cu a dih lai. Cun hmailei ca pi tiang kan zoh asi ahcun, tu Ruavazung tham cu Falam lam he hlatnak ding lam cawh a fawite, a nai te. Cun India le Chawlehnak lampi a orh lai. Cu hnu ah Paletwa-Matupi-Hakha lam hi Surkhua lei nak in a hnu ahcun Hnaring in Thantlang in Hakha ah tiin an lutchuak deuh te lai. Cu vialte cu pei kan zoh a herh cu. Kankaw lam tham cu Kankaw lam in a lutmi motor ca lawng pei a si lai cu” tiah TCP ah achim.\nCar Gate cu hmunhnih zongah kan ngeih ah a tha ko. Tangka a um cia mi Kankaw lam hi kan tuan ko lai i Ruavazung zong cu kan tuan ve te ko lai tiah Pu Thla Hre nih TCP ah a rak chim bal. Hi kongah Gate lei tuanvo ngeitu nih hitihin an chim.\n“Hakha ah Gate pahnih ngeih cu zei ah dah kan ituahnak lai. Innkhan zong kan caw kho lai lo. Gate hngaktu minung (vuanthan) zong kan chia kho lai lo. Cucaah hmailei ca pi tiang a tha deuh dingmi hmun pakhat kha kan tuah awk a si ko.”\nHakha khuanu khuapa le motor ngei pawl nih, Ruavazung i Way Luh Kyaw Foundation nih ram an cinmi cu ngolter ding in le Car Gate caah Cozah nih tuanvo lak le sak colh dingin chimrel dingah timhtuahnak an ngeih liopi asi tiah kan theih.+++


Laimi cheukhat catial le comments ka rel tikah Trump hi Pathian bantuk ah a ruatmi hna an um rua ka ti – Onlinenungak\nLaimi cheukhat catial le comments ka rel tikah Trump hi Pathian bantuk ah a ruatmi hna an um rua ka ti\nLaimi cheukhat catial le comments ka rel tikah Trump hi Pathian bantuk ah a ruatmi hna an um rua ka ti 🙂 An hei ttanh khawh tuk ning cu a mak. A cheu cu Trump cataarmi ah Laica tein an comment ve tawn i, uar an um tuk 😂\n2016 lio ahhin Trump hi ka tthanh ngai ve. A tei lai tiah ka rak zumh fawn. Nain 2020 ahcun a sung lai tiah ka zumh bak cang. CoronaVirus 😷 a von chuah ahhin a dirhmun a hman ti lo.\nUS President tuanbia zoh tikah Presidents a ttuanmi kip nih harnak/ challenging 😥 an tong cio. Bush chan in kan zoh ahcun World Trades Centers a tlu. Osma Bin laden a tho. War on Terror an phan. Obama nih a von chan i Bush nih a thah khawh lomi Osma Bin Laden a thah. Asnain Iabma caah Terrorist thar/ ISIS an tho tthan. Obama cu Trump nih a von chang ve tikah, Trump nih ISiS cu a daihter ve hna. Asinain CoronaVirus nih a von phak tthan ve. Joe Biden nih zeibantuk challenger dah a ton ve te hnga?\n2016 lio ahkhan Trump nih teinak a rak hmuh ahhin Pathian remruat a si ko lai tiah ka rak zumh ngai. Abik in US Supreme Court ah judge 👩⚖ 🧑⚖ 👨⚖ thlen dingmi an tam caah a si. Asinain a term 2nk peh loin 2020 ah a sung ttthan colhmi zong hi Pathian remruat thiam a si ko lai tiah ka zumh fawn.\nZeicatiah, Trump term chung ahhin China a tthang tuk. Racism a karh fawn. US bawmhnak ah aa hngatchanhmi mihar tampi harnak an tong. Abik in Foreign policy ah US dirhmun a tla tuk.\nTrump nih National Security Advisor ah a rak thimmi John Bolton cauk, “The Room Where it Happened” timi cauk ka relmi chung ah Trump cu, “Yes Man” lawng nih an kulh a ti. Trump nih Secretary 👩💼 of State ah a thim hmasami Rex Telson nih Trump cu, a secretaries pawl nih kan chuahpimi “Memo” pawl hi a rel huam lo” a ti. Trump hi Republican Party in President a tlingmi a si ko nain, GOP pawl nih Trump he riantuan an iharh ngai tiah bia a chuak pah lengmang. Cucaah, GOP top leaders 10 renglo nih 2020 election ah anmah party a silomi Joe Biden endorsed an tuahnak hi si dawh a si.\nElection result ka zoh tikah Georgia 🇬🇪 ah Biden nih a tei. Georgia hi Khrifa, abik in Protestants an tamnak state a si. Cun, Arizona zong ahhin a tei rih. Arizona hi Red State ah an ruahmi a si ve rih. Ziah Republican ah an vote lo?\nCucaah, Trump nihhin Israel a dirhkamh ning le Christian value a dirhkamh ning ahcun Khrifa pawl an lung a tling ngai nain US Cozah i department 3 biapi ah Executive Department a hruaining hi Boss ttuan in a tuan tikah, a tei/chei hrimhrim lo tiah an ruah caah Khrifa tampi zong nih an dirhkamh ti lonak hi a si kho tiah ka ruah.\nTrump hi a sungh aa fiang tuk cang ko nain ka sung a ti duh lo tikah, a mual a pho chin lengmang in ka hmuh. Amah a tangtu pawl zong bel-nang a neh viar hna ka ti. A press secretary 👩💼 ( kayleigh mcenany) hi ka uar tukmi a si i, amah zong hi Trump dirhmun zoh chih in biachim a herh tikah, a credibility a thlak dih sual lai ka phang ngaingai. 🙂 Hi vial si rih seh ! 🙂By – Zasang Cinzah


Wow Benjamin Sum Caah Thawngpangttha Taktak Asi Hih Ai Lawmhning Le Ai Nuamh Laining Cu – Chin World News Evening\nWow Benjamin Sum Caah Thawngpangttha Taktak Asi Hih Ai Lawmhning Le Ai Nuamh Laining Cu\nDecember 3, 2019 Salai Van Theihtlei\nNai ah MWN nih alanghter ningah cun US khuasa Daniel Thang nih Benjamin Sum SMS Mee caah kawlram phaisa Ks 300,000 ahlut tiah ati. Tuan deuh ah khan Yangon ummi James Mang nih Benjamin Sum SMS mee caah kawlram phaisa Ks 100,000 a hlut tiah theih a si rih. A sunglawi tukmi thil tuah a si.\nFalam kan unau hna thil tuah cu upat an tlak tak tak ko. Hibantuk thil an tuahmi nih midang ca zongah zeitluk in dah zuam duhnak thazaang an neih lai. Hi an tuahmi nih hin Benjamin Sum ca lawngah thazaang si loin a ra laimi caan zongah midang ca thazaang tampi achuahpitu a si lai zumh a si. Daniel Thang le James Mang nih an tuahmi hi asawh sawh asi hrim lo. An tuahmi hi acaan te ah an tuahmi a si.\nMi pakhat nih mee pakhat pek hmanh a sunglawi tuk ti lio ah anmah pahnih nih atlawmbik SMS in mee 13000 an pek khawh lai tinak a si. Acaan te ah thil tuah hi fim a si. Benjamin Sum zong zeitlukin dah aa lawmh lai i thazaang a ngah chin lai. Daniel Thang le James Mang nih an dihmi phaisa hi tambak ko. An phaisa man hi a sawh sawh in a kal hrim hrim lai lo. Benjamin zong Myanmar Idol hmu kho dingin thazaang chuah in izuam chin ko. Credit: Dailychinstar\nKhah! Kan Naupa Tan Khun Kyaw A Lung Hmuih Kho Taktak Pathian Nih Thluachuahnak A Pek Hrimhrim Ko\nUSDP: Chin Ramkulh Mahte Uknak le Mahte Tawlrelnak Nawl Hmu Dingin Phunglam Kan Ser:


America Um Sianghleirun Siangngakchia 6 Chinram Ah Internship In An Ra Lai - THE CHINLAND POST\nAmerica Um Sianghleirun Siangngakchia 6 Chinram Ah Internship In An Ra Lai\nTCP-Kalay |2019 April 8| North America (CYO NA) nih 2019 kum thal sianginnkhar caan ah siangngakchia 6 cu Chinram ah Internship program in an thlah hna lai. Chinram internship kalnak dingah CYONA nih sokhlua(form) phitnak an tuahmi chungin Nu 5 le pa 1 an thim hna.\nAn thlahmi minung 6 cu; Chin Christian University (Hakha) ah Rosie Bawitha Par le Jasmine Par, Chin Human Rights Organization (Hakha) ah Esther Hniang Cer le Hram Sang, Foster Education Foundation (Hakha) ah Lucy Iangmen, Chin Center for Peace and Reconciliation (Hakha) ah Mercy Vannun Par May thla in July thla dih tiang rian an tuan lai.\nThimmi ah aa tel vemi mi 6 lakah Rosy Bawi Tha Par nih, “kum 5 ka si in America ka rak phan cang. Pathian dawtnak thawng in miphun dawtnak ka lungthin ah a um peng. Cun Chinram ah tlawn duhnak lawng silo in Sianginn pakhatkhat ah ca chimh rian bawmh duhnak ka ngei peng” tiah a chim.\nThimnak ah aa telmi hna cu America ram University kip ah Engineer, Political Science, human resource Management, Mathematics le subject dang hna a cawng cuahmah lio mi an si.\nTutan ah minung 3 hi CBCUSA Youth Department nih sponsor an kan tuahpiak caah an cungah kan ilawm tuk. CYONA nih Chinland Internship Program kan tuahmi a rak sawk tu vialte cung ah kan i lawm. Hmaikum March thla lei ah kan onh than lai. Rak sawk than ding in kan i sawm hna tiah facebook page ah an langhter.\nPrevious UPC Khirhfabu PYD Icon Hlasak Zuamnak Ah Mai Van Hlei Iang Nih Pakhatnak A Co\nNext Sing 200 Dih In Vumtumaung Certual A Cheu An Theh


Laimi Kan Caahcun Kan Lairam Te Hi Anuam Bik Ko - Khuaruah Har News\nVawleicung ah hin miphun tampi kan um i mah miphun hna cu Pathian nih kanmah le kan itlak ning cio in ram akan pek dih cio. Ram cheukhat hna cu sui le ngun, zinan, gas le thilman sung phun kip achuakmi ram an si. Mah chung ahcun Pathian nih akan pekmi kan Laimi ram te khi zei tha le thilman sung chuak hlah manh sehlaw Laimiphun kan caah cun zei ram hmanh nin an iang kho hlei lo.\nLaimiphun cu ram sifak tukmi le uknak a ttha lo mi ram kan si caah chungkhar nuamchialmal lenti kan timh ko zongah kan ram dirmun nih a phanh lo caah aipei ram dang ah minung tampi cu kan Pathian lamhruainak thawng in kan phan. Zanmang hmanh ah kan rak manh khawh ballo mi cawhnuk le khuaihliti in akhatmi ram ttha ah minung tampi cu kan phan.\nKan nghakchiat lio ah Vanram bantuk i kan rak ruahmi US ram tiang in kan phan cang i, kan tappi le lungthu bantuk in a hmangmi tampi kan um ve cang. Cutluk in anuammi ram ah khua kansa ko nain kan chuah semnak kan Laitlang te cu zeitik hmanh philh awk an ttha kho hlei lo. Pathian nih akan pekmi kan Laitlang dawhte a ngai lo mi hna cu mi tlamtling pakhat bantuk an si cang ti usihlaw kan palh lem lai lo.\nMah caah aipei ramdang a phan cang mi kan Laihritlai ule nau hna Pathian nih akan pekmi kan Laitlang te a thar in navun nghal tthan khawhnak ding caah tiin kan Laitlang a dawhtertu saram hna le eidin phunkip hna cu ka vun in hromh hna. Kan theih dih cio bang tulio kan boruak cu Covid-19 zawtnak ruangah ram khat le ramkhat hmanh i tlawng kho lo in le leng hmanh chuak kho lo in Lockdown tuah dih a si.\nMinung tampi cu munite pakhat chung te hmanh lengchuak kho lo in aummi tampi kan rak um. Mah hna caah cun zarh khat hnihh Lockdown ankan tuahmi hmanh khi kum khat tluk hrawng ah aicang. Mah caah cun Lockdown nih lungrimlo in caansaupi akan tuah caah lung i fim tthan nak ding caah Pathian nih akak pekmi kan Lai kokek tirawl hna cu kan cun in hromh hna nak cu a si.\nMah hmanthlak hna le atanglei hla te na vun ngaih zawn ah hin Pathian nih akan pekmi kan Lairam dawhte hi nazanmang ah rak kan tlawng ve. Mah hmanthlak le hla na ngaih bu hmanh i kan Laitlang na vun ngaihlo ahcun anpei ram ah lam ka tlau cuahmah cang ti kha rak i nghal velaw mahdirhmun ah an phanhtertu kan Lairam te kha a thar in hung ruat tthan ve.\nMah hla te hi rak ngai ve lengmang ding in kan sawm\nChin Thawngpang Myanmar Video\nCertual Pahnih Tluk Hrawng Athla Alian Mi Vawleicung Vanlawng Ngan Cem\n2008 phunghrampi remh khawh hlan chung Chin Ram caahhin Chin State NLD hi biapi bik an si: Zasang Cinzah\nSaya David Lah Cu Sizung In A Chuak Cang Ko Nain Thawngpang Chia Tak Tak Nih A Den Tthan Hoi\nEsther Dawt Chin Sung Le Benjamin Sum Online Show An Thawk Cang An Thiam Kho Tak Tak


A fapa nih music thang tuk in a play ruangah hring tu a pa cu fak taktak in Velh a tong – FIAKFAIROCK\nBy vakok tlang on July 15, 2020\nFa le hna hi nu le pa caah cun a sung lawi tuk mi kan si dih, an fa le caah cun sian lo mi zei hmanh an ngei loh. Cu caah kan nu le kan pa nih an kan cawn piak mi hna hi kan ngeih awk le kan zulh awk a herh taktak.\nChia tha thlei dan khawh nak kan ngei cang ko ah cun kan nu le kan pa hna hi mi nih an nehsawh sual nak hnga lo an ral kan ven piak awk a si. Mi tampi cu kan mah le serem ning in chungkhar nih simh tuk ding in i tuah hram a hmang mi kan um tawn. Hi bantuk mi na si sual ve ah cun a rannak in na zia i remh ve.\nkrasang districta ummi chungkhar pakhat hna i an pa bik Rom kum (51) cu a fapa nih music thang tukin a ngeih ruangah an inn pa palik a tuan lio mi cu a thin a hung tuk i meithal in a kah tiah thawng theih a si. Hi palik pa hi Krasang police station ah rian tlai lio mi asi. Hi thil tha lo a tuah ruang hin police officer sinah ai pe i, kei hi misual ka si rak ka tlai uh tiah thil sining a chimh hna.\nPalik pa nih a chim ning cun ka kah mipa hi a ke le a hnak ah ka kah i, ka kah hnuah First Aid ka pek hnuah siizung ah ka kal pi colh tiah a chim.\nMeithal in kah atawng mi fapa cu music hi thang tuk in play a hmang tawn mi asi i, a farnu nih a rem tawn lo caah an i si tawn tiah thawng theih a si.\nBuainak a phanh taktak ah ral chiat ngang tung i, ka chungkhar nih a ka rem la maw/ kan inn pa pawl nih an ka ning la maw ti tuak duh tung lo in mah serem ning paoh i um cu misual he an i dan nak aum lo.


CDF Pasaltha Le Nusaltha Hna Nih Hringtu Nu Le U Le Nau Bia An Kan Cah Ee. - Chin Eleven News\nJune 5, 2021 admin@chin11news.com Health 0\nCDF biacah Rallo kap kut in ka nun a liam sual ah zohmat ka nu kan chimh lai! Khi tik ah ka nu na ngeih rak chia in rak ttap hlah muh. Ka fa dawt hi pa/nusal tha a rak si. Khua le Ram caah pei nunnak a rak pek ngam hi tiin thaa tu rak i pe law mino riantuan nak ah na ngeih chawva le thilri tuin rak ttang te muh ka nu.\nkhitik ah ka Nau kan chimh lai. Ka nau unau ka ngei tilo tiin ngeih chia in le mihoi har in maw khuaza run zoh in le lilen in maw rak um sual hlah muh… Kei cu khua Ramcaah a nun a siang mi pasal ttha u ka ngei tituk na hmai rak pu law hmai lei ah keimah bantuk in pasal si tu rak i zuam.\nka kawi/ka maw ka hoi kan chimh hmanh lai khican tik ah lungawl ttawm in rak um hlh muh mit hmuh ah thazaang lei in san a tlai lo bik na kawi kha khuaRam caah a nun a pek ngam mi tu kha rak upat deuh in pasal ttha si deuh tu rak i zuam te muh.\nka nu lairam nafa le tthisen a luan ruang ah na ngeih chiain in ttap hlah muh nangmah an dawt tu na fa le kan um ko kan in hum hak nak hi a theih tuin kantheih piak law na pardawh le na thlithiang tu in na dawh nak le na lawmhnak rak lak ter peng muh.\nNan Fa le CDF nih thinlung chung um mi bia tawi te kan i cah hna nan dih lak in kan i dawt tuk hna. CDF mino. Credit: The Chin Star\nPresident Hlun Trump Le President Joe Biden Ka Tahfung!


AWO6313SFB in Black by Amana in Lansing, MI - 5.0 cu. ft. Thermal Wall Oven - Black


Norway Ram ah Ka Sunghmi - Chin Community in Norway | Chin Community in Norway\nMicheal Cung Hup@Facebook\nNorway hi ram nuam ram ttha a si i thluachuah kan dawng kan ti len ko bu zongah kan kaltakmi kan sunghmi zeimaw cu a um cio theu lai tiah ka ruah. Kei zong a um len ve ko. Ahlei in langhter ka duhmi cu tuar khawhnak ka sunghmi kong a si.\nDukchiat: Rimrua ka chei lo, duk a chia chin lengmang. Malay le lailei tlungmi cu nan i fiangtuk ko kha mu.\nTtawnttai: Fikfa le hmaifa lakah thu thluahmah in hngilh tawnmi kha hika cun ihphah thuat zeizah hmanh thleng u sih law lungtlin ngaingai um dawh a si lo.\nDuhfah: Atu ka mawtaw chiahrute khi ka rak cawk ka ahcun kai lawmh ning le ka thathawh ning hi amak, Pathian zong ka lawmh. Atu ahcun, atu ahcun EU control tuah ding hmanh hi a godkjent sual lai a phangmi ka lo cang.\nLungpuam: Malay ahcun lubik i boss te nih bengh pah bu zongah dai tein ttuan si ko nain hika cu ngaih nuam tein klage an kan chimh hmanh ah thin tawi phun in kai laa.\nThathut: Suimilam 12 chung rak tuan tawnmi kha atu cu rian i tthial i 8 chung ttuan ding hmanh ka ngeihlah ngai cang.\nRalchiat: Thaizing kong hmanh a fiang lomi, palik ttih bu le harsatnak tampi lakah a rak tlawm ngaimi ruahchannak pelpawi te he ralttha ngai in ka rak i zuam tawn. Atu cu hnangamnak ram ah kan um nain afiangmi pinleiah ruahchan ding a tlawm i zeimaw sual lai phannak tu a uak deuh.\nThinlung a der: Lungtthawng ngai in harsat sifah phunphun ka pah tawn nain atu cu mi harsa hna hmanthlak zoh ding hmanh ah ka lung a tthawng kho lo.\nTtial vima ahcun a tam lai. Minung cu pawngkam hoih in a nung khomi kan si ti hi ka zumh caah ka thinphang lo. Nain a cunglei langhtermi hna hi tthancho nih a kenmi minung kan man an si ahcun man nei lo minung si ko ning law acunglei hna tu hi ka sinah ready in i ngeih kho peng ning law cucu ka duh deuh, hei ti ning law Malay ah va kir ti ka hau men hnga.\n(Editor note: Cattialtu hi Norway ram Sandnes khua ah a chungkhar le he khuasami asi. Rozenpa tiin a hawi le nih cun auh asi. )\nPost Published: 17 February 2014\nAuthor: Michael Cung Hup\nPrevious Topic: Burmakomiteen etablerer seg i Myanmar\nNext Topic: CCN Statement on the 66 th Anniversary of Chin National Day


Norway Chinmi Caah Hmailei ka Saduhthah – Chin Community in Norway\nNorway Chinmi Caah Hmailei ka Saduhthah\nFebruary 25, 2019 ccn 0 Comments\nBy Melanie Catinsung Lotong\nBiahmaithi ah tial ka duhmi cu, hi bantuk in capar tial zuamnak nan tuahmi ah ka tel kho ve caah lunglawmhnak tampi ka ngei. Bawipa min ka thangtthat!\nA pakhatnak ah Norway Laimi caah hmailei ka saduhthahmi cu, caan hi upat hna usih. Tahchunnak ah Norway mi he cun a caan kan upat ngai, meeting ah siseh, rian lei ah siseh, Norway mi he i tawn poh ahcun a caan hi kan upat kho ngai ko, natein, Laimi he cun a caan hi kan upat tuk theng loh tiah ka hmuh. Tahchunnak ah, zerhpi ni pumh zongah nazi 12:00 i thawk hnga dingmi khi 12:30 luanhrawng khin kan thawk. Laimi le laimi kan si ko zongah, caan upat lo hi kanmah le kanmah i upat lo zong a si tiah keimah nih cun ka hmunh fawn. Cu lawng si loin, mino hla cawn ah siseh, khrifabu meeting ah siseh, laimi kan i tonnak poah ah a caan hi kan tloh lengmang. Caan upat lo hi tthanchonak ah a dawn biktu ah ka hmuh. Zeicatiah caan kan upat lo ahcun kan tuah dingmi thil vialte zong kha kan tlolh dih. Caan kan upat lo chung poah cu zeitik hmanhah kan tthangcho kho lai loh tiah ka ruah. Mahcaahcun, Norway Laimi caah hmailei ka saduhthah mi cu caan upat hi asi.\nA pahnihnak ah, Norway Laimi caah hmailei ka saduhthah mi cu, mino hna nih fimthiam cawnnak leiah i zuam hna usih law, hmailei ahcun, doctor ttha le zung sangsang i a ttuan khomi zong kan um len te lai ti hi hmailei ka saduhthahnak asi fawn. Norway ram kan um tikah , nunphung pahnih kar lakah a tthang mi kan si caah, thleidan zia thiam hna usih ti hi hmailei ka saduhthah nak asi fawn. A thleidan zia kan thiam lo ahcun, hmailei caan ah miphun thlautu kan si sual lai ti hi phan a um ngai. Cu caah, kan pale hna nih, tu bantukin CND te hna a kan tuah pi mi zong hi, hmailei kan miphun a kilvengtu le a tthancho tertu si hramseh ti hi ka saduhthah a si. Hmailei zongah lungsau tein kan zuam piak ko uh ti zong hi ka saduhthah asi fawn.\nCun a pathum nak ah Norway Laimi caah hmailei ka saduhthah cu, kanmah le kanmah hi i dawcikcek hna uh sih. Khrihfa kan si mi kha dawtnak in langter ve hna u sih, ti hi ka saduhthah a si. Kanmah le kanmah kan i dawt lo a si ahcun, khrihfabu tthanchonak a dawnkhantu hi a si bik ko ruah tiah ka ruah fawn. Kanmah le kanmah kan i dawt lo ahcun, kan miphun dawt lo he khin aa lo fawn. Cun kanmah le kanmah kan i dawt lo ahcun a ho nih dah an kan dawt piak lai? Mirang nu maw silole ram dang pa nih dah kan miphun cu an kan dawt piak lai? Daw hlah ram dang mi nih cun kan miphun cu an daw kho lai lo. Hlan kan pi pu chan in khrihfa cu kan si dih cio hna. Hlan kan pipu nun ning tuanbia zoh ahhin, an rak i daw tuk hna, mah lio chan ah khan mi phun zong an rak i daw i an rak i tanh hna i an rak tthangcho ngai.\nA tu bantukin CND ti bantuk hi tanh hna uh si law, daw hna uh sih ti hi ka saduhthah asi fawn. Kan dawt lo ahcun hmailei kan tthanchonak ah dawnkhantu a si lai tiah ka ruah. Norway mi hna kan zoh i kan tahchun ahcun 17.mai hna hi sunglawi taktak in an hmang hna, hngakchiabik in upabik tiang hmanh an chuak dih hna i upatnak an pek. Kannih zong kan miphun ni ah kan lai thil thuam te he chuah khawh i zuam hna uh sih law, upat nak hi pe chinchin hna u sih ti hi ka saduhthah le ka chunmang a si, tiah ka capar tial ka dongh ter.\n(Webmaster’s note: Cattialtu hi Egersund khua ah a nulepa hna he khua asami asi. 2019 Chin National Day (Rogaland, Norway) capar ttial zuamnak ah ttialmi asi) .\nNext Next post: CND 2019 (Rogaland, Norway) ah Tuahmi Lai paih ah Champion a hmumi Vaal Sang Bik Hmung he Biaruahnak


PRESIDENT DONALD TRUMP HMANH NIH A BIAPI BIK BAK ASI TIAH A CHIM CANG – The Chinlung Post\nAugust 26, 2020 admin NEWS 0\nDonald Trump party pawl zong tuah hram an thok ve cang. Republican National Convention cu tuah hram an thok cang. US caan in cawn nikhat in khan Republican National Covention cu tuah an thok cang i, Hihi Nili chung an tuah dingmi a si. Tutan ah Republican National Convention hi Charlotte, North Carolina ah an thok.\nTulio president attuan cuahmah mi Donald Trump cu a ralaimi November thla US president thimnak ah i zuam tthan dingin candidate caah nominate an tuah tthan. Culawng siloin Vice president ca zong ah tulio US vice president attuan cuahmah mi Mike Pence cu a term hnihnak si dingin nominate an tuah tthan rih.\nTutan ah an tuahmi Republican National Convention hi duhning le ruahning bantuk in mipi an chuak kho hna lo. Aruang cu tulio zawtnak ruangah hin asi. President candidate caah Nominate atuah dingmi hi Party delegate 336 lawng an chuak kho tiah an langhter. Vote an thlak hnu ah Donald Trump cu party official candidate caah an thim.\nVote thanhnak an tuah hnu ah Donald Trump cu biachimnak zong angei colh. Donald Trump nih atimi cu a ralaimi November thla thimnak tuah dingmi cu kan ram caah abiapi taktak mi thimnak asi lai tiah a chim. Tutan Republican National Convention ah hin tlangtar an tuah mi cu Honoring the Great American Story tiah an hman.\nDonald Trump cu tutan ah phungning tein thimnak an tuah mi konghe pehtlaiin a ralai mi Cawn Ningani zan ah hin White House South Lawn in biachimnak angei lai tiah an langhter chih. Donald Trump zong nih presidential candidate caah nominate an tuahmi cu a cohlan i, a cohlannak kong zong a chim lai tiah an chim.\nTulio US zawtnak kong relchih a duhmi caah. US ah akarh taktak mi Coronavirus zawtnak cu ttumchuk lei apanh cuahmah cang tiah thanhnak an tuah. Zarhpi zarh nga chung zawtnak akaining an zoh tikah zawtnak tlangrai ttihnung asimi Coronavirus zawtnak cu a ttum chung cang tiah an langhter cang. Dottletnak an tuahning ahcun US ah hin Zawtnak Coronavirus ruangah a nunnak aliammi hna hi Nifatin thongkhat lengmang cu an si ko lai tiah an ruah damh.\nA liamcia zarh chung ah khan zawtnak ruangah a nunnak aliammi hi minung thongruk le zasarih renglo an si. Asinain zarh hmasa he tuak tikah a thimi hi 9% in a ttumchuk tiah an chim.Cu lawng siloin a liam cia mi zarh chung ah khan zawtnak angei thar mi hna hi minung tinghnih le thongsawmkua le thongsarih hrawnghrang an si.\nCun a liamcia thlacheu hrawng tiangah khan zawtnak angeithar mi hi Tingli, thongsawmruk le thongriat renglo an rak si tiah an chim chih. Aliamcia thla le tuthla an tuak tikah August thla hi an ttumchuk ngaingai cang.June thlathok in US ah coronavirus zawtnak angeimi hna hi nifatin minung thongsawmnga nak tlawm deuh an si cang tiah an tuak ning a si.\nAliamcia zawrh chungah zawtnak atam deuhnak hmun cu South Dakot asi i, A karhnak aruang bik cu August ni 7 in ni 16 tiang Motorcycle Rally an tuah caah asi tiah an langhter.Kha lio ah khan zawtnak hi an i chawnh caah atu bantuk in hi hmun le hma ah hin akarh deuhnak cu asi tiah an chim. Kan hnu zarh chungah nifatin Sample an lakmi hi abuaktlak in nifatin minung tingruk le thong sawmrih le thongnga hrawng an si.\nJuly thla ah khan nifatin sample an lakmi hi minung tingriat renglo an si lai tiah an tuak rih. South Carolina State hi US ah zawtnak angeimi vialte chungah 22% an si i, Texas le Nevada cun Idaho hna hi zawtnak atamnak hmun le hma state an si. Theihcia le thanhnak tuah cang lengmang cang bantuk in US ah coronavirus zawtnak cu January ni 20 in khan aa thok. Zawtnak angei hmasa bik mi hi Tuluk ram Wuhan in arak tlungmi a si tiah an chim.\nUS UMMI CAAH THAWNGPANG TTHA SI CANG, HNA A HUNG NGAM DEUH


Australia ah Pu Run Kam Thang nih mual a kan liam tak | THE CHIN EXPRESS\nHome Chin Australia ah Pu Run Kam Thang nih mual a kan liam tak\nAustralia ah Pu Run Kam Thang nih mual a kan liam tak\nMelbourne Nichuah lei ah khua a sami Pu Run Kam Thang (Kamte) nih October 2, 2019 zinglei sml 7:30am hrawngah Lungrawh zawtnak in mual a kan liam tak.\nKamte (kum 32) hi Thantlang khuami Pu Tei Thang le Pi Hlawn Bang hna i an fapa pa 2nk a si. 2005 ahkhan Australia, Melbourne khua ah a phan i Melbourne Nichuah lei ah khua a simi le VCBC Khrihfabu chungtel a si.\nPu Run Kam Thang hi Melbourne Nichuah i a phan mi lakah mi hmasa ngai pakhat a si. Mitha le mi felfai ngaimi a si. A sin um a nuam ngaingaimi le mi capo le mi lung a lawmhter ngaingaimi a si.\nAtu btk ruah lo tuk in mual a kan liam tak tikah kan I zumh hrimhrim lo. Kan lung a ar cio. Kamte hi fapa pakhat a ngei i a nupi le a fa hi Malsaysia ah a um liomi an si.\nLungrawh zawtnak hi Nihin kan Miphun ral ngan bik ah a hung cang. Dohnak Lam Pakhat lawnglawng a um. Cucu Pathian bia lawnglawng a si. Cucaah, Miphun le Khrihfabu hna nih faakpi thazaang chuah cio in kan tuanti a hau mi rianngan a si.


Kalay Kongah Thawngpang Thar Taktak Le Thawngpang Tling Taktak! – Chin 11 News\nKalay Kongah Thawngpang Thar Taktak Le Thawngpang Tling Taktak!\nApril 7,2021 Zing khuadawi hlan deuh 5:20 Am hrawngah khan Myanmar Ralkap le Palik pawl nih Kalemyot, Tahaan Sang i Bochuk Lam le Tawngzalat Sang i Kyansitta lam cung i Mipi nih Ralkhamhnak an siammi cu\nMeithalpi le Bomb hmangin kil li in an tuk den hna ca’ah Tahan Lairawn Chin Mino 12 an thi i, Mi-3 ruak cu hi ca ka tial lio tiang an hmu rih lo i, Mino 18 cu Ralkap nih an tlaih hna i LIB-89 ah an hren hna ti’ah theih an si. Cupinah Mino- 20 leng cu hliam hma tuarin hmunhim ah an i zohkhenh ti ah theih asi.\nZinglei 9:00 Am hrawngah KCA Ralkhamhnak cu Ralkap nih an lak khawh hnu ah JCB in an nawr dih hnu’in an khangh piak dih ti’ah mit in a hmu tunih a chim. KCA Mino-18 hna he\nSiam chawm 12 bore Zun-11,Gas in Siammi meithal- 12, Thalphir Zun- 4, Grenade-5, Siamchawm Mine bomb-8, 12 bore ( Lai meithal kuan) mu- 41, Palang bomb Siammi- 8, Bomb siamnak Wire hri Kual-8, Meithal mu siamnak Suantlang- 4 le Battery box-1 le thil dang pawl an tlaih hna ti’ah Myatwati TV nih a chim.\nCuca’ah Tahan le Taungzalat,Khaikam hrawng cu a hohmanh Zaan ah an chuak ngam lo i, Innchhung ah an i erhkhumh cio ko hna ti ah thawng kan theih. Mithi chung le an tlaihmi hna chungkhar cungah Ngaihchiatnak kan hrawmpi hna i, Pathiannih hnem ko hnaseh. Credit: MC Biklian


CATHOLIC HNA NIH HMANMI ZUK LE MILEM KONG DAL(1)NAK(APEH) | Radio Veritas Asia\nBiahalnak le Lehnak apeh\nCuticun a chanchan in vel thluachuah an rak hmuh i Israel mi hna chungin Izipt ram ah ram uktu bawi a rak simi Rachel fapa a thei lomi Siangpahrang a hung bawi i Israel mi hna kha hrem hram a thawk (Exo 1:8-14). Cu hremnak in a khamhtu ding paral `tha Moses kha Pathian nih a thim caah zeitluk in dah Pathian nih Israel mi kha a dawt hna nak kong, Izipt ram in zeitin in dah a rak khamh hna nak kong, an theihnak ding caah le Israel mi hna nih Pathian pakhat te lawng kan dawt ahcun, cu Pathian mi phun an sinak a hmunh lainak kong chimh dingah Moses kha Sinai tlang ah a rak auh. Cuka ah an zulh hnga dingmi Nawlbia pahra kha Moses kha a rak chimh i Israel mi hna zong nih an cohlan le cohlan lo theih awk ah Moses kha chimh`than ding a fial. Cu nawlbia pahra chungah pakhat a simi, Keimah hlei in Pathian dang zeihmanh nan bia lai lo, nan caah zuk le milem nan ser lai lo. Lukhun in nan bia lai lo. Zeicah-tiah, Keimah a hmunmi Pathian cu nanmah kha kan tlaihchan kan zaangfah tuh hna caah midang kut ah nan phanh lai kha lungsia remlo nahchuah hmangmi Pathian ka si, ti (Exo 20:3-7) ah voikhat-nak a chimmi kan hmuh.\nHi Bible hi `tha tein kan rel ahcun Pathian nih amah hlei in zei pathian zuk le milem hmanh tuah a duhlo tu, pathian ai in biakter a duhlo tu, a dang pathian le a dang milem kha a hua tuk i amah lawnglawng Pathian a si, biakawk a si timi dawt nak duhham (tcspftwå) mi a si. Adang pathian kha an biak lai i miphun dang sinah an phan sual lai tiin a thin a phang tuk. Vawlei cung, rili chung um thil he muisam aa loin milem hmanh tuah lo dingin nahchuah a ngeimi Pathian a si. Zeizong te theimi Pathian a si caah Israel mi hna an lung a pial lai ti a theih i a phan caah bia a kamh`han mi hna cu, “Aka huami cung ah cun chanthum chanli tiangin an tefa hna cungah khan dantatnak ka tlunter. Asinain a ka daw i ka nawlbia a zulmi hna cungah cun chan thongkhat tiangin a fekmi ka dawt nak kha ka langhter” tiah Exo 20:5-6 ah Moses kha a voihnihnak fiang tein a chimh. Voithumnak ah Pathian cu Israel mi hna nih Pathian a si lomi siasal milem sernak, biaknak an tuah caah biakam an let lai ti a theih i, “Keimah he biak`ti awkah, sui in siseh, ngun in siseh, pathian nan i ser hna lai lo.\nVawlei in biak`theng pakhat ka caah nan caw le nan tuu hna kha nan khangh hna lai. Cuka ah nan ka biak lai kan timi hna hmun paoh ahkhan nan sinah ka ra lai i thluachuahnak kan pek hna lai (Exo 20:23-24) tiah a timi kha kan hmuh. Pathian ca a si lomi sui, ngun in sermi khuahrum milem hna ser kha a huat. Hi bia hi kan zoh ahcun Pathian onh mi biaknak kan tuah ahcun thluachuah nak a kan pek lai timi biakamnak a si. Pathian nih Israel mi kha a zumhtuk rih hna lo caah “Bawipa sinah siloin pathian dang sinah rai a thawi mi cu thih awktlak a si, sualphawt an si lai,” (Exo 22:20) ah voilinak a chimh`than hna hnuah, (Exo 23:23-25) ah Israel mi hna caah “Ka vancung mi nih an hruai hna lai i ramdang mi tampi cu ka hrawh dih hna lai. An pathian kha nan bia hna lai lo, i an hmai zongah nan kun fawn lai lo, kha mi hna nih an tuahmi kha nan tuah ve lai lo, an pathian cu nan hrawh dih cikcek hna lai i an milem vialte cu nan den dih hna lai. Fektein a chimh hna i Israel Pathian lawnglawng kha nan biak lai, a ti hna. Hi Bible ah Pathian nih pathian dang biak le pathian dang milem biak kha a huat tuk ti a fiang. Jesuh Khrih milem le zuk le Nu Mary zuk le milem cu a huatmi a si lo. Kan hawi Khrihfa hna nih Jesuh hi Pathian dang a si tiah maw nan ruah?\nJesuh Khrih hi khuahrum dang siloin Pa Pathian he muisam aa lomi a dawtmi a Fapa ngeihchunh a si. Bawinu zong hi Jesuh nu cu a si. Mary cu khuahrum nu a si lo. Hi Bible kha `tha tein nan rel i nan theih awk cu Pathian nih amah milem tuah hlah u, bia ve hlah u, a ti hrimhrim lomi hi a si. Khuahrum milem, saram hna milem sernak le biaknak lawng a thlauhmi a si. Cu ruangah amah zuk kha thei kho usihlaw zeidah a chim hnga ti ruahawk ngaingai a si. Bible ah Bawipa nih a mui a rak hmuhsak bal hna lo. Asinain Bible thar ah Bawi Jesuh nih a hmai, a pumpaluk a langhter tikah Catholic nih amah zuk le milem kha an ker. Catholic pawl nih Pa Pathian i muisam he aa lomi a muithlam a simi Jesuh Khrih zuk le milem kha an tuah. Zeicah tiah cun pathian dang siloin a Fapa “Fapa Pathian” a si caah a si. Cucu sual a si maw? Cu lengah Israel mi an um lainak hmun ah miphun dang hna an um i, cu miphun dang hna ah pathian dang hna an umti an theih caah “Pathian nih Moses le Israel mi hna i ramri kha a `thenpiak hna i, Ramchung i a ummi hna teikhawhnak `thawnnak kan pek hna lai i annih cu nan dawi dih hna lai.\nAnmah he hawikomhnak zeihmanh nan tuah lai lo, an pathian hna he zong hawikomhnak nan tuah lai lo,” tiah voinganak ralrin a pek hna nak cu Exo 23:31-32 ah kan rel. Hi a phi cu ramdang mi phundang hna khuahrum milem hna lawng kha a chim duh ti a fiang. Israel mi hna i an Pathian pakhatte cu amah (Pathian) lawng kha siter a duh caah sertu Pathian sinak ah a lungsia rem lonak a si. Pathian nih Israel mi thinlung put kha a zumh hlei rih lo caah, “Moses kha nan ram chung ahcun an um lai lo. Ka cungah an in sualter sual hna hnga. An pathian kha nan biak hna ahcun cu nih cun nanmah rawhnak kha a chuahter lai,” tiah Israel mi kha a dawttuk hna ruangah voiruknak (Exo 23:33) ah Moses kha a chimh`than. A hnubik ah Pathian nih Israel mi hna kha a zumhlo tuk hna caah (a cunglei i langhtermi miphun dang hna pathian) an pathian kha nan biak hna ahcun cu nih cun nanmah rawhnak kha a chuahpi lai,” tiah Israel mi hruaitu Moses kha voisarihnak fektein ralrin a pek.\nPathian nih a pekmi hi thil vialte kha Moses nih cun a `tial dih i Israel mi sinah a chimh`than hna nak kong kha tehte sinak ah a thaizing-zingka te ah tlanghram ahcun biak`heng pakhat a ser i lungphun hleihnih, Israel miphun hleihnih caah khan a phun. Kha ni ahkhan thawinak an tuah. Cawtum thi a hnarcheu kha Moses nih kheng chungah a chiah i a hnarcheu kha biak`theng cungah a theh. Cun Biakamnak cauk kha aa lak i mi zapi cu awthang pi in a relpiak hna i annih nih, “Bawipa nih nawl a kan pekmi vialte cu kan tuah dih ko lai; amah nawl cu kan zulh ko lai,” tiah an ti. Cun Moses nih kheng chung thi kha a lak i mi zapi kha a theh hna. “Hi thi cu hi thil vialte le nawlbia vialte tel in Bawipa nih nanmah he a tuahmi biakamnak thisen a si” (Exo 24:1-8) tiah a ti hna i `tha tein biahren an tuahmi kan hmuh.


Lawmhnak; Tuzan Phone Bill Laksawng Hna Cu A Tanglei Bantuk Hi An Si – Chuncha News\nLawmhnak; Tuzan Phone Bill Laksawng Hna Cu A Tanglei Bantuk Hi An Si\nChin Bible App Hmangtu Nan Dih Lak Cung Ah Ka Lawm Tuk: A Tu bantuk Ni sunglawi caan poah ah laksawng tete tuah khawh ka zuam lai , Cheukhat kan caah cun a khumh zia le a tuah zia zong kan thiam lo kho men nain mah hi cawnnak bantuk zong a si ko caah tuah khawh lengmang ka zuam lai . tuzan Phone Bill a tin co mi hna nih Comment rak pe cio ding zong kan sawm hna . nan dih lak cung ah ka lawm tuk\nTuzan Phone Bill Laksawng hna cu a tanglei bantuk hi an si: Ooredoo, 3836 4659 8992 3670, 3044 9600 8706 4785, Ooredoo 3000, 4429 5540 5204 4336, MPT 1000, 23 2840 70233312 8951, 33 5124 05927112 6016, MPT 3000, 37925 45722 3637 1440, Telenor 1000, 158315 5111 7162 3052, 115904 34203161 5744, Telenor 3000, 22754 76247 2824 0098, Mytel : 1000, 71585 1374 1657, 71105 1909 3048, Mytel : 3000, 91775 9666 7845 Credit: Ram Peng Thang\nTuzan Kawlram Suimilam 10:00 PM ah Phone Bill Laksawng: Chin Bible App a hmang mi hna le Kawlram um mi hna caah tiin tuzanlei ah Phone bill laksawng kuat a si lai Notification ah kuat mi Phone Bill Number a khumh hmasa mi poah nih tin co a si lai\nZapi co khawh ding in Phone bill tling tein kuat a si lai, Laksawng tlawmte a si ko nain lunglomhnak in tuah mi a si caah ka theithiam hram uh hmailei ah tam deuh in pe khawh kan zuam hna lai Chin Bible App khumhnak: https://www.rampengthang.com/…/chin-bible-app-ah-falam-bib…/ Credit: Ram peng Thang\nNote, Tuzan kan rak thlahmi ah a fiang lo mi le a thiam lo mi tampi kan um kho men caah a ruahzia na kan thiam cionak lai zong kan i nawl hna. comment ah nan tial i, a fiang lo mi kan tam pah i, hmailei ahcun a tuah zia le a luh zia kan thiamnak s ihram ko seh. Hi bantuk in laksawng sung a kan tuah piak tu Ram peng Thang cungah lawmhnak chim cawk lo kan ngei. A ngei hlei si lo in thiamnak a kan duhsak ruangah le hmailei ah zuamnak ngei hna sehlaw timi saduhthah he a kan tuah mi cung hrim ah lawmh a um. Hmailei zongah Bawipa nih lam kan hruai piak ko seh.\nFarrawn Khuami Pu Nawluk Naa Sa Cannak Ah Kongah Thil Umtuning Fianternak\nNan Chungkhat Chim Cio Uh: Phaisa Tampi Nan Thlau, A Ngeitu Nih Rak Hlam Uh


Min Aung Hliang Bia Hi Zumh Ding Ah Nan Ruat Cio Maw? - Chin Eleven News\nJune 27, 2021 admin@chin11news.com Myanmar 0\nA Ra Lai Mi Kum 2 Chungah Thimnak Ka tuah Lai- Min Aung Hlaing! Ralhrang an lubik Gen. Min Aung Hlaing nih a ra lai mi kum 2 chungah democracy phungning tein thimnak ka tuah lai i nawlngeihnak ka pek than lai tiah Russian Media pakhat Russian 24 he biaruahnak ah achim.\nAtu kan ram dirhmun zoh ah za ah za daihnak a um rih lo caah thimnak tuah ding cu a tuan tuk rih. Nain tuhnu kum 1-2 ahcun a ngah men ko lai tiin Min Aung Hlaing nih a chim.\n2008 phunghrampi part 11, pohmah 45 emergency thanhnak kongah NDSC nih Pyidawngsuh hluttaw caan dih hnu ah Army Chief nih a timhmi a dih rih lo ahcun voi 1 ah thla 6, voi 2 tiang chap khawh a si. TRN04/ The Chin Post\nA Poi Taktak! Minung Nunnak-Nak In Phaisa A Duh Deuhmi Pawl Minung Hi


Karen PDF Nih Ralhrang Pawl Sawmnak A Tuah Cang Hih! - Chin Eleven News\nAugust 20, Karenni PDF nih Uknak thalo a hramphuukti ding ah SAC ralkap pawl an sawm hna, tiah theih a si. “Rammi mizapi sin ah aa fon mi SAC ralkap cu a nunhimnak kong ah tuanvo kan laak lai i mizapi sin in hmuh mi laksawng (tangka) zong pek a si rih lai,” tiah KNDF nih an thanh.


Pu Con Bik | Radio Veritas Asia\nPu Con Bik\nPui Con bik cu Pu Kip Bik nih 1834 kum ah Thlaisun khua ah a hrin mi fapa a si. Hi khua cu khua dang khua le miphun bantuk in hrihhram in bawi phun a si mi nih a chanchan in uk lo in mipa zaran nih duh mi i thim i uknak (Democracy uknak) in an rak i uk zungzal phung a rak si. Pu Con Bik zong cu khua chungah cu mifim, mi hruaithiam mi a si caah khua mi dihlak hnatlak in amah kum 22 lio ah khuabawi ah an thim.\nKum 1820 in 1856 kum tiang Tlaisun khua ah inndawng dawg 600 tluk an um. Sang 6 ah an I tthen, cu hna cu - Phangpho, Khuathar, Butu, Lailo, Hliap le Khuasat tiin an i tthen. An sang cio ah khuabawi an i chiah cio hna i cu hna nih cun an uk hna. Laitlang ah Tlaisun uk mi ram hi a kau bik a si i, Sagaing Division Region (Sagaing Ramtthen) cung i Minkin Kani taing an uk. Miring hi rak kai hlah sehlaw Lairam dihlak hi amah kuttang ah kan um men hnga. Tlaisun ram hi khuabawi 5 aa tel mi Council phu nih an uk i cu hruaitu hna cu - Suntla miphun chung in Tlaisun, Conghte, Congheng, Zamual an si kum thun dan ah an thim hna i tlawmpal a rauh tikah Fang-er puai lio caan ah an thim tawn.\nMah lio caan ah cun Kawlmi le Laimi remlonak a um ruangah Mandalay in Kalaymyo khua ah Tibaw siangpahrang cu a hung phan. Laimi cheukhat cu Kawlrawn ah an kal i Kawlmi cu an thah hna, sal ah an tlaih lengmang hna. Tibaw siangpahrang nih cu thawngpang cu a theih caah Laimi hruaitu upa hna he i ton, i remnak tuah ding ah Kalaymyo cu a hung phan. Pu Con Bik zong cu Tibaw siangpahrang he i ton dingah Kalaymyo ah cun a vung kal i an i tong. Chinsaing khua ah zung a hun i, a riak.\nTibaw siangpahrang le Pu Con Bik hruaitu pahnih cu an i ton tikah a tanglei bantukin hnatlaknak an tuah.\nKawlmi le Laimi i doh le i thah ti lo ding, sal zongah i tlaih ti lo ding.\nTamu, Kalay, Kalaywa, Mawlaik, Mingin, Pakokku, Thawngdawngyi le Yaw peng dihlak Lairam chungah telh ding.\nKawlrawn in Lairam ah faacang le cite kuat ding.\nLairam in Kawlram ah makphek le aihre kuat ding. Biakam hnatlaknak an ngeih dih hnu ah jpakhat le pakhat laksawng an i tthen.\nPu Cun Bik nih Tibaw siangpahrang cu Kingkawtnam, Fungki, Darphaw le Tawnglopuan an tthenh. Tibaw siangpahrang nih Con Bik kha Vuirang le singpahrang hrukaih mi hni (Longyi) a tthenh ve.\nPu Con Bik nih Vuirang cu a khua ah aa hruai i an khua mi nih an sik ruangah a thah colh. Cun ram hruaitu pahnih nih biakam hnatlaknak an ngeih bantukin an ttuan taktak i, Laitlang ah Mirang an rak kai tthan hlan tiang cu Kawlram khua ah khuachiah kholhnak an ngei pen ti a si.\nKum 1887 March thla ah Capt. Raikes cu Laitalng uk dingah Kalaymyo a rak phan i Siyin hruaitu Thuam Sang, Hau Sang, Dau San tehna he phungki sianginn ah an i tong. Capy. Raikes nih cun hiti hin a chim.\n“Kawlram pumpi Mirang nih a lak dih cang caah Kalay peng le Laitlang dihlak in Mirang kuttang ah nan tla cang, a tu anmah nih thimthar mi Kalay Sawbua U Pa Kyi hi na lungthinpi lai, ka bia na al ahcun Laitlang ah Mirang ralkap ka thlah lai kan tukter lai, Upper Chindwin Division le Laimi nih duhherh mi Kuli le eidin nan ka pek lai,” tiin biahrang ngai in a chim. Amah chim mi kha a al lawng si lo in Pu Thuam Sang nih “Zeikhom a si ah, Mirang hna kan mah Thangtlang (Laythatawng ti zongin an auh) hi nan ka hrawm lai lo” tiin ralttha ngai in a chimpiak.\nCapt. Raikes cu Siyin hruaitu hna he khuakhaan lairel mi kha a si thiam lo caah Tlaisun hruaitu Pu Con Bik he Kalay ah i tong dingin bia a cah nain, Pu Con Bik nih Sihawngkhua i ton cu a duh lo i Indin khua ah i tong ding in bia a cah. Cu caah Capt. Raikes le Pu Con Bik cu Indin khua ah cun an i tong. Suimilam 4 tluk rau in an i tong i khua an khaan hnu ah Capt. Raikes nih:\nKalay peng ramuk bawi (Sawbua) Maung Pakyi hi na lungtlinpi lai.\nSiyin miphun hna nih Kalay peng he i tuknak daihter ding.\nLai miphun hna le Shanram, Sittagong peng hna he chawlet, chawhrawlnak hi tha pek ding.\nSittagong peng ah tlunkalnak, Tlaisun ram hi i hrawm ding, cun kuli duh herh phorh ding hna hi an i tel.\nCu tiah Pu Con Bik nih, “Mirang hna kanmah Tlaisun ram na luh a si ah cun hruh taktak a lo i, kanmah lei in nanmah himnak(security) zong ttuan vo kan la kho lai lo,” tiin a lehpiak. Cu an i leh mi bia cu a lung a tling lo nain i tonnak caan an ngeih khawh caah a tha a nuam i dawtnak laksawng a pek mi kha Pu Con Bik nih a cohlanpiak lo.\nCapt. Raikes nih ka ttih seh tiah miakpi zun thum voi nga tiang a thlah hnawh nain Pu Con Bik nih a ttih naisai lo caah Capt. Raikes le Major Macgregor cu an khuaruah a har. Pu Con Bik nih cun Mirang hna hi anmah le an khua an ram ah cun uktu bawi an si ko nain Laitlang ah cun khual pei an si ko cu. Phun dang Mirang le kanmah Laimi zong kan i tluk dih ko, a ti caah Mirang pawl cu an thin a hung ngaingai.\nMiring nih Tlaisun mi hna he pehtlaihnak tuah i Laitlang va tuk i va lak awk kha an i zuam liopi ah Mingyan-Pagan hrawngah meithal i tlaih in doh dingah Shwechiophyu mintha cu Laitlang ah Zawne in a rak lan. Tlaisun ram ah um hmun a khuar i Mandalay, Mingyan Bo Tha Don, Bo Thok San te hna he i komh in Mirang cu an rak do.\nPu Con Bik tthithruainak in 1887 May thla ah Indin cu an rak tuk i Mirang lei a ttang mi khuabawi zong an rak thlaih. Siyin miphun nih Kalay bantuk Kalay Kabaw an rak tuk lengmang i Laitlang a rak kai mi Mirang ralkap zong an tuk lengmang nak hi Tlaisun mi hna nih tha an pek ruang ah a si tiin Mirang nih an rak ruah.\nKum 1889 December thla ah Capt. Raikes cu Tlaisun hruaitu hna he Sihawng ah an i tong tthan. Capt. Raikes nih Shwechiophyu le Kawlmi dotu pawl hna kha a kut ah ap awk le raltuknak i daihnak kong kha a ceihpiak. Pu Con Bik nih a tlaichih mi Kala pawl kha a thlahpiak tthan nain amah dotu pawl cu a kutchungah a ap duh lo.\nKum 1890 March thla ah Major Skein le ralkap phu nih Falam le Tlaisun khua hna cu a va luh hnawh hna. Ralpak phu phuhnih an kulh cang caah Pu Con Bik le a hawile nih cun an do ti hna lo nain meithal va ap cu an duh hrimhrim lo. Cu caah General Simon nih Tlaisun upa hna kha i ton awk ah a auh hna. Miring ralkap 300 tluk cu Falam ah an rak phan. Miring nih Laimi he i remnak tuah dingah kumfatin khuachiah kha a cheubang thawhbuk pek dingin an ti hna caah Laimi nih Mirang hi kan doh lengmang ahcun kan khua kan ram, kan innlo a rawk dih lai ti an phan ruangah cu an ceihkhan mi cu an lungtlinpi hna.\nCu caah Mirang nih Laimi thinlung kha a hngalh i Falam ah ralkap umnak pakhat tuah i i kilven lawngah Laimi hi kan doh khawh lai tiah an ruah caah 1892 June thla ah Falam ah ralkap umnak a tuah. Khuapi (myo) ah a ser i Major Brown kha ralkap 400 uktu bawiah a rak chiah. H.N Tuck zong kha political officer ah a rak chiah nak a si.\nMiring nih Chin Hills a uk hnu zongah Pu Con Bik cu ramuk bawiah a chiah tthiam thiam i a peng le a ram cu a hlankel bantuk in a uk hna. Pu Con Bik cu 1910 kum April 11, amh kum 76 a si ah a thi. Amah thih hnu ah a fapa Van Hmung nh ramuk bawi rian cu a chan.\nPu Con Bik cu nupi pahnih a ngei. Pi Za Tial a thih hnu ah Pi Zing Cuai a tthit tthan. Pi Za Tial he an hrin mi fale hna cu - Pu Van Hmung le Pa Tei Kulh an si. Pi Zing Cuai he an hrin mi fale hna cu - Pu Van Hruai Lian, Pa Cong Lian le Pu Sum Lian an si.\nAmah cu mithinlung ttha le miralttha ngai a si. A rianttuannak le a cawlcanghnak ah ttihphannak ngei lo in ralttha in a ttuan ngam mi a si. A min lawng pu loin pumpek in a ttuan taktak mi a si. Mizapi sin ah lungsau in a um i mizapi he lungrualte in rian a ttuan. Lothlo mi a si bantuk in lopil ah thlaici phunphun a vorh i, thlai zong tampi a cin hna. Satil phunzakip zong a zuat hna i, Lai nunphung ah Bawilaam, Siathah, Zupudah tiang a tuah khotu a si. Anmah chan lio ah ralteinak, sakah, zudah, siahthah, vokthah, fang-er, thlaicituh tiin tampi a tuah. Pupa hla zong an phuahter hna i, hlaphuah thiam an chuah khawh nakhnga tha a pe zungzaltu zong a si. Miring dongamtu le ramuk bawi lakah minthang bik hruaitu pakhat a rak si.\nPu Con Bik cu a ral a ttha a ruah nak a kau i khua le ram ca zong khua a ruat. Rualremnak le hawikomhnak a muru a hngaltu a si caah Laitlang lawng siloin Kalay-Kabaw pen gzong nih upat i Ching minci lai mang bawi tiin an kawh. Laitlang ah Mirang rak kai hna hlahsehlaw a mah uk mi Tlaisun pawl nih Laitalng pumpaluk hi an uk khawh men tiin Mirang nih an rak chim bal. American Baptist Mission nih sianginn an rak tuah i ngakchia hna sianginn an kaiter hna nak thawngpang a theih tikah 1906 kum Tlaisun khua ah meeting a auh hna i ramuk dih lak hnatlak nak in Falam ah sianginn tuah ding in Political Officer Mr. B. S. Carey sinah a hal.\nA pum thi cang hmanhsehlaw a min cu a nun zungzal rih caah Yangon khualai ah Conbik lam tiin an kawh. Hakha le Falam zongah amah min bunh in Hall (Inn) zong an chiah. 2017 January thla in an khua ah amah milem zuk zong an chiah cang.


American Cozah Nih A Rian Tuanti Hawi NATO Ram Pawl Humhim Nak Ah Hriamnam A Ser Rungah Russia Puah A Tim Than Hoi — Salai Ephraim Thawngpang\nAmerican Cozah Nih A Rian Tuanti Hawi NATO Ram Pawl Humhim Nak Ah Hriamnam A Ser Rungah Russia Puah A Tim Than Hoi\nSalai Ephraim July 8, 2019\nAmerican cozah nih cun a rian t’uantu hawi NATO chungtel ram vialte ven nak caah le humhimnak caah ti in southeastern European ram chung ah a um mi Romania ram ah “Missile Defense Shield Interceptor” hriamnam t’ihnung taktak mi cu a chiah.cun, American nih Romania ram chungah a chiah mi Missile Defense Shield Interceptor nih hin ramdang mi nih an neih mi hriamnam t’ihnung (short & medium long range ballistic missile) pawl hna cu fawi tein a rak kham khawh dih tiah an chim.\nHi konghe pehtlai in Russia Prime Minister Dmitry Medvedev nih cun American cozah nih hi thil a tuah mi cu a rian t’uanti hawi NATO chung tel ram vialte humhim a duh ruangah a tuah mi a si lo i, American nih Russia ram ngiat thli/kher hlai a timh biatu a si deuh tiah a chim.cu pin ah Russia Foreign Ministry Mikhail Ulynenov zong nih American nih mah bantuk thil a tuahmi hi thil t’halo taktak a si i,thil t’ha ka tuah a ti lio ah thil t’ha nak in thil t’halo nih a pehzulh te lai tiah a chim.\nAsinain American Asst Secretary of State Frank Rose nih cun hi thil kan tuah mi hi American nih ral ser kan duh ruangah a si lo i,NATO chungtel ram vialte chungah remdaihnak le humhim tein an t’hut dir khawh nak ding caah sermi a si i,NATO chungtel ram vialte chungah t’ihnung hriamnam a lut dingmi hna cu fawi tein “Missile Defense Shield Interceptor”nih a kham piak khawh hna lai.a mah belte hi hriamnam nih hin Nuclear hriamnam cu a kham kho lai lo tiah a chim.\nCun, a ra lai mi kum 2020 chungah khin NATO chungtel Poland ram zongah “Missile Defense Shield Interceptor” hriamnam cu chiah a si t’han te lai tiah a chim fawn.American nih a tutan ah “Missile Defense Shield Interceptor”a ser nak ah hin $ 800 million a dih pin ah kum 2013 lio khan ser hram a rak i thok i a rian t’uanti hawi le NATO chungtel ram 28 bak veng kho dingin a ser mi a si tiah an chim.\nTagged American Cozah Nih A Rian Tuanti Hawi NATO Ram Pawl Humhim Nak Ah Hriamnam A Ser Rungah Russia Puah A Tim Than Hoi\nChina/Tuluk Nih Indian Ram Ah Ramngiatu Drone Vanlawng A Thlah Ning Cu A Mak Ngaite →\n← Israel Ram Chungum Ethiopian Ram Mi Hna Nih Israel Cozah Lungmit Lak In An Tuah Than Cang Hna


A Mak Hih! Tuchun Aung San Suu Kyi A Biachim Cu A Mak Ko Gambia Nih A Chim Duh Lomi Kong A Chimmi Cu Khuaruahhar Ngai A Si – Chin World News Evening\nA Mak Hih! Tuchun Aung San Suu Kyi A Biachim Cu A Mak Ko Gambia Nih A Chim Duh Lomi Kong A Chimmi Cu Khuaruahhar Ngai A Si\nDecember 12, 2019 Salai Van World News\nGambia ram nih cun Kawlram an soiselnak (thangchiatnak) cu December 10 ah ICJ zung ah an chim dih cang. Cu kawlram chiatnak le soiselnak an chimmi cu tuni December 11 ahkhan Kawlram ruahnak cheutu Aung San Suu Kyi nih lehnak a vun tuah ve cang hna. ttha tein rak rel ve cun na ruahnak zong rak chm ve.\nSuu Kyi nih a chimmi cu” ARSA lei nih buainak an chuahter hmasa deuh timi cu Gambia nih a biachimnak ah a chim rel chih duh lo. Gambia nih cun Rohingya miphun cu kawlram nih an cihmih dih a timh hna timi lawng a chim. Asinain 2016 kum ah ARSA minung 400 leng nih Rakhin ramkulh i palik zung hmunthum an doh hna i palik 9 le khuami minung 100 hrawng an thi. Cu ka thawk cun buai hi a thawkmi a si i ralkap lei nih biatak tein rian an rak ttuan. Maung Taw, Butitaung le Yatih tlang i buainak hna zong ARSA in a thawk hmasa mi a si i Pakistan le Afghanistan leiin hriamhrei bawmhnak an hmuh” tiah a bia hram a thawk.\nGambia lei nih an chuahpimi ah a telmi Kawlram nih Rohingya miphun an cihmih dih an timh lio hna ah mi tampi thah an tong i nu pawl tlaihhrem a tongmi zong an tam, cun an khua khangh piakmi le dawimi hna zong an tam tiah a chimnak ah a telh chih. Hi konghe pehtlaiin Aung San Suu Kyi nih cun Kawlram cu Bangladesh he ramri a si i, Maungtaw khua he fonhin Muslim pawl nih Kawlram a umnak hmun khuar an timh tiah a chim ve. Cun, 2017 kum August 25 ah ARSA pawl nih ramri palik zung 30 an kah i hmun 60 reng lo ah buainak a chuah phah tiah a chim chap fawn.\nCu tanah Suu Kyi nih cun a chim rihmi cu vanlawng hman a sinak cu mipi le ARSA pawl thleidan an si khawh lo ruangah a si riah a chim i hikong ah UNO i phunglam he aa khat/kalh lomi a um khawhnak le tapung le ralkap i kahnak ah mipi fak piin an tuar hrimhrim tiah a chim. Hibantuk Kawlrampi buainak cu ramdang zong nih theihthiampi dingin a nawl hna i phungning loin mipi cungah a cawlcangmi ralkap hna cu hremnak an pek peng ko hna timi zong a chim chap. Cun Rakhine ramkulh lawng hmanh ah si loin Kawlram chung hrimhrim ah minung covo lawnh in a cawlcangh lai lonak zong a chim.\nGambia ram nih Kawlram cozah cu ralkap kut tangah an um a timi kongah Suu Kyi nih cun 2008 kum i upadi pukmah 20 bangin ralkap nih an ngeihmi cungah zolong tein khuakhan khawhnak an ngei i phunghrampi cu remh dingin Hlutdaw ah an tawlrel dihnak kong a chim. Cuticun Gambia lei nih Kawlram sual an phawt dih hnuah Kawlram ai-awh in Suu kyi nih a leh cang hna i Gambia lamkaltu le Kawlram lamkaltu hna cu December 12 ah i el-nak an ngei tthan lai. Ref: BBC (BBC nih a zamhmi a fawi fiannak in kan lehmi a si caah adik lonak le kan palhnak tampi a um kho men nan theihthiamnak lai kan in nawl hna).\nKhah! Bochanmi Kan Pa Le Minung Pathum Nih An Vun Chim Ve Cang Hih An Ruahnak I Khah Ngai Dawh Dang A Si Hih